••• Μου θύμισε τον μακαρίτη τον Ράλλη, το 1980, που πρωθυπουργός τότε, μαζί με υπουργούς του, έτρεχε στην Κόρινθο και μοίραζε επιταγές πρόωρης σύνταξης στους αγρότες εν όψει των εκλογών… Μόνο που η εξαγορά δεν απέδωσε, αφού βγήκε ο Ανδρέας με εκείνο το 48,1%. Λάθος, φίλε Γιώργο Ορφανέ, που πήγες στην Ιαπωνία να μοιράσεις, μπροστά στην τηλεόραση, επιταγές στους παίκτες της Εθνικής Μπάσκετ. Ακόμη κι εκεί ψηφοθηρία. Οι παίκτες τι φταίνε;\n••• Η εφημερίδα του έχει επανειλημμένα λοιδορήσει τον πρώην βασιλιά, τον έκπτωτο Κωνσταντίνο. Και προχθές ήταν στο πάρτι στο Πόρτο Χέλι, για τα γενέθλια της Άννας Μαρία… Τι να πω;…\nΑφήνω σ’ εσάς το σχόλιο…\n••• Κάπου όμως πήρε το μάτι μου και τον πρώην διοικητή της ΕΥΠ, τον πρέσβη κ. Αποστολίδη! Καλά ένας… ΚΥΠατζής τι δουλειά έχει σε βασιλική σύναξη; ••• Να δείτε που θα επιβεβαιωθώ για άλλη μια φορά. Τον Πέτρο Παπαγεωργίου προωθούν για διευθύνοντα σύμβουλο στην ΚΕΔ (Κτηματική Εταιρεία του Δημοσίου). Προφανώς σε… επιβράβευση της θητείας του στην Ολυμπιακή Αεροπορία.\n••• Καλά, δεν ήξερε, δεν ρώταγε τον συμπατριώτη του και συνάδελφό του Ν. Σαλαγιάννη, παρά έκανε την γκάφα να χρεώσει τους «πράσινους» δημάρχους Πεντέλης και Αργυρούπολης στη Νέα Δημοκρατία; Και είσαι και συντονιστής, Ντίνο Ρόβλια… Προφανώς φταίει η… προϋπηρεσία σου στον ΣΥΝ, τότε που κι εσύ ζητούσες την παραπομπή του Ανδρέα. Να όψεται ο Σημίτης που σε… ξέπλυνε! Βλέπεις είχατε κοινά σημεία… ••• Τι άραγε να γύρευε στο γραφείο της προέδρου της Βουλής την Πέμπτη στις 11 π.μ. ο πρόεδρος της ALPHA BANK Γιάννης Κωστόπουλος; ••• Τυχερός ο Καραμανλής. Όλα του έρχονται κατ’ ευχήν… Ζήλια ο Μητσοτάκης…\n••• Τώρα για καμιά βδομάδα τα κανάλια θα ασχολούνται με τον θρίαμβο της παρέας του Γιαννάκη. Άρτος και θεάματα… Γι’ άλλη μια φορά χάσαμε το μέτρο… ••• Κουρελαρία θυμίζει το Μαρούσι. Δεν υπάρχει στύλος που να μην έχει πέντε αφίσες. Αυτό το περιβάλλον υπόσχονται άραγε οι υποψήφιοι δήμαρχοι;\n••• Άγνωστο πότε θα μας έρθει ο φίλος μας ο Γκιουλ… Ψάχνουν για ημερομηνία. Βλέπω να κρατάει πολύ το ψάξιμο… ••• Αν η κυβέρνηση σκοπεύει με τα χωροταξικά σχέδια να ευνοήσει την τουριστική οικιστική ανάπτυξη, χαθήκαμε… Θα μας ζώσουν τα μαύρα φίδια… Και για να μην ξεχνιόμαστε να σας πούμε ότι τέτοια ανάπτυξη ζητούσε και ο Πάχτας για τον Στέγγο και τα μαύρα φίδια έφαγαν καμιά δεκαριά… ••• Τελικά δεν έχει μείνει και κανείς που να μην έχει χορηγό την περίφημη Vodafone; Την προηγούμενη εβδομάδα ανακοινώθηκε η χορηγία προς την Εθνική Ομάδα Ποδοσφαίρου… Μόνο το πόσα χρήματα θα πέσουν δεν μας είπαν… Μήπως και είναι υποχρεωμένοι;\n••• Πάντως εδώ που τα λέμε, σεισμός θα γινόταν στη χώρα, αν πέρναγε μια νομοθετική ρύθμιση που θα υποχρέωνε τις εταιρείες κινητής τηλεφωνίας να δημοσιοποιούν κάθε χρόνο που έχουν δώσει τις χορηγίες τους… Α…πα, πα, πα, πα…ούτε στα κακά όνειρα ορισμένων… ••• Το ‘φαγε το χαστούκι ο Μπόμπολας… Έκανε τον μάγκα με τις προσφυγές και τελικά έσκυψε το κεφάλι, συμφώνησε με την πρόταση των Γερμανών να πάρει ένα κομματάκι από το έργο του Μαλλιακού… Πού οι παλιές καλές εποχές, που έπαιζε μπάλα και μοίραζε και έργα…\n••• Ακόμη δεν αποφάσισαν στον ΑΝΤ1 ποιος ή ποια θα λέει το «καλησπέρα σας, κυρίες και κύριοι» στο κεντρικό δελτίο ειδήσεων… Πώς θα βρουν άκρη Ευαγγελάτος και Στάη; ••• Λογοπαίγνιο κάνει ο Γιαννάκης, από τις στήλες τελευταίας σελίδας, με το κέντρο ΚΑΤΑΒΟΘΡΕΣ, όπου συνέφαγαν σε παρέα Λαλιώτης, Αρσένης, Ευθυμίου και Μ. Κουρής… Δεν ήξερε μάλλον ότι σε κάποιες τέτοιες καταβόθρες έριχναν οι ριζοσπάστες κάτι καταχθόνιους τύπους που παρίσταναν τους εκσυγχρονιστές! ••• Αυτό και αν ήταν για όλους μας ένα σοκ… Ο Σημίτης ναυαγοσώστης!!! Σκέψου να τον δούμε και δίπλα στην Πάμελα Άντερσον…\n••• Μου θύμισε τον μακαρίτη τον Ράλλη, το 1980, που πρωθυπουργός τότε, μαζί με…


Ακπόμ: «Θέλω να γίνω κομμάτι της ιστορίας του ΠΑΟΚ» | SDNA\nΑκπόμ: «Θέλω να γίνω κομμάτι της ιστορίας του ΠΑΟΚ»\n23 Αυγούστου 2018, 18:17\nΤελευταία ανανέωση: 23 Αυγούστου 2018, 18:23\nΟ Τσούμπα Ακπόμ, μίλησε για τις πρώτες του εντυπώσεις από τον ΠΑΟΚ, περιέγραψε το οικογενειακό κλίμα εντός της ομάδας και δεν έκρυψε την ανυπομονησία του να παίξει στην Τούμπα μπροστά στον κόσμο του Δικεφάλου.\nΓια τις πρώτες του εντυπώσεις: Είμαι ενθουσιασμένος που βρίσκομαι εδώ. Μια νέα πρόκληση, μια εξαιρετική περίοδος για τον ΠΑΟΚ, για τον σύλλογο. Θέλω να συνεισφέρω να γίνω κομμάτι του και να πετύχουμε όλους τους στόχους.\nΓια το πόσο εύκολη ήταν η απόφασή του να αφήσει την Αρσεναλ για να έρθει στον ΠΑΟΚ: Ως ποδοσφαιριστής πρέπει να παίρνεις την πιο σωστή απόφαση. Είχα πολλές προτάσεις, διότι έκανα καλή σεζόν πέρυσι. Έμαθα για τον ΠΑΟΚ έκανα έρευνα μίλησα με παίκτες που γνωρίζω και ήταν εδώ. Εχει μεγάλη βάση οπαδών σύλλογος με φιλοδοξίες. Πήρα την σωστή απόφαση.\nΓια τους οπαδούς του ΠΑΟΚ και τι του έχει κάνει εντύπωση: Έχω διαπιστώσει πως έχουμε πολύ δυνατή ομάδα. Είναι κάτι που παρατήρησα από την πρώτη στιγμή και στα παιχνίδια με την Σπαρτάκ, ειδικά το πρώτο στην έδρα μας, ακόμα και στο Ντα Λουζ. Ζούνε για το ποδόσφαιρο, αυτό μας δίνει πολύ μεγάλο κίνητρο.\nΓια το αν μπορεί να περάσει ο ΠΑΟΚ τη Μπενφίκα: Είναι μία πολύ ποιοτική ομάδα με εμπειρία από το Τσάμπιονς Λιγκ. Κανείς δεν πρέπει να ξεγράψει τον ΠΑΟΚ. Έχουμε ποιότητα, έχουμε επιθυμία για να τα καταφέρουμε. Υπάρχει δίψα και θέληση, να γράψουμε ιστορία με τον σύλλογο.\nΓια τις φιλοδοξίες του: Θέλω να γίνω μέλος αυτής της μεγάλης οικογένεια. Να είμαι ένα κομμάτι της ιστορίας. Να σκοράρω όσα περισσότερα γκολ μπορώ, είμαι επιθετικός αυτή είναι η δουλειά μου. Ηρθα να πάρουμε τίτλους, θέλουμε το πρωτάθλημα, το κύπελλο και να παίξουμε στο Τσάμπιονς Λιγκ.\nΓια το που θα αφιερώσει το πρώτο του γκολ: Ευχαριστώ όλους για την συμπαράστασή τους. Θέλω να σκοράρω, το που θα το αφιερώσω δεν το έχω αποφασίσει. Είμαι θρήσκος και συνήθως αφιερώνω τα γκολ στον Θεό. Θα το δούμε όμως.\nΓια το παιχνίδι με τον Αστέρα Τρίπολης και το πως το αντιμετωπίζει: Ο κ. Λουτσέσκου είναι πολύ έμπειρος, είναι ένας μετρ της τακτικής δίνει βάσει σε κάθε λεπτομέρειες, αν μου πει να παίξω είμαι έτοιμος να δώσω το 100% των δυνατοτήτων μου. Ανυπομονώ να παίξω στην Τούμπα. Είναι δυνατή ομάδα η Τρίπολη, είναι πρεμιέρα κανείς δεν έχει να χάσει το παραμικρό, όμως πιστεύω με την... αύρα της Τούμπας θα κερδίσουμε.\nΓια το ποιος παίκτης του ΠΑΟΚ του αρέσει και με ποιους έχει έρθει κοντά: Υπάρχουν πολύ ποιοτικοί παίκτες. Μου αρέσει ο τρόπος παιχνιδιού του Μάτος, για το στυλ του, το πως βοηθάει, το πως συμπεριφέρεται, η τεχνική του. Εκτός γηπέδου, είμαστε οικογένεια, ποτέ δεν ένιωσα τόσο ευπρόσδεκτοσ στη ζωή μου σε ένα γκρουπ. Προσπαθώ να μάθω κάποιες λέξεις στα ελληνικά και είμαι σίγουρος μέχρι το τέλος της σεζόν θα έχω μάθει περισσότερα.\nΞεπέρασε τα 12.000 διαρκείας η ΑΕΚ, σκέψεις για νέα παράταση\nΑπό 10 ευρώ τα εισιτήρια για το Απόλλων Σμύρνης - ΑΕΛ\nΠατουλίδου: «Δεν φαίνονται... αεριτζήδες οι Κινέζοι, θέλουν να επενδύσουν»


Νέος ισχυρός σεισμός 5,1 ρίχτερ σημειώθηκε στην ανατολική Τουρκία, λίγες ώρες μετά το φονικό σεισμό των 6,8 ρίχτερ που είχε ως αποτέλεσμα το θάνατο 29 ατόμων και 1.234 τραυματίες.\nΟ ισχυρός μετασεισμός καταγράφηκε ενώ οι ομάδες διάσωσης δίνουν μάχη με τον χρόνο για τον εντοπισμό επιζώντων κάτω από τα χαλάσματα των κτιρίων που κατέρρευσαν.\nΚάλεσε για βοήθεια κάτω από τα ερείπια\n"Είσαι η μητέρα όλων εκεί κάτω" της φωνάζει η διασώστρια, προσπαθώντας να την εμψυχώσει και να την στηρίξει.\n"Μην αφήσεις κανέναν να κοιμηθεί. Ανέπνεε από την μύτη. Ήρεμα, ήρεμα. Μίλα σε όλους. Κανείς δεν πρέπει να μείνει σιωπηλός. Μην φοβάσαι για τίποτα. Αζιζέ, είσαι μητέρα, είσαι η μητέρα όλων εκεί κάτω. Είσαι η μόνη, με την οποία επικοινωνούμε. Δεν κλαις, είσαι ήρεμη. Τους στηρίζεις όλους."\nΣοκάρει και η επιχείρηση διάσωσης μίας εγκύου. Οι διασώστες κατάφεραν να την απεγκλωβίσουν από τα συντρίμμια, 12 ολόκληρες ώρες μετά τη φονική σεισμική δόνηση. Είναι φανερά ταραγμένη, σπαράζοντας από τον πόνο...\nΠαρών ο Ερντογάν


Το Ιράν στο μεταίχμιο, 40 χρόνια από την Ισλαμική Επανάσταση - Geopolitics & Daily News\nΤο Ιράν στο μεταίχμιο, 40 χρόνια από την Ισλαμική Επανάσταση\n«Μεγαλειότατε, οι ριζοσπάστες ισλαμιστές έχουν εγκαθιδρύσει ένα σύστημα δανείων χωρίς τόκο. Χιλιάδες φοιτητές έχουν εγγραφεί στα θρησκευτικά τους τεμένη. Έχουν μεγάλη υποστήριξη από τους bazaaris, οι οποίοι τους χρηματοδοτούν». Οι σύμβουλοι του Σάχη του Ιράν είχαν κατανοήσει ότι η χώρα «έβραζε», ήδη από τις αρχές του 1978. Όμως, ο Ιρανός μονάρχης, «αλαζόνας και μεγαλομανής» κατά τη CIA, αγνόησε τις προειδοποιήσεις τους. Λίγους μήνες μετά, το καθεστώς του θα κατέρρεε σαν χάρτινος πύργος και ο Σάχης θα εγκατέλειπε εσπευσμένα τη χώρα.\nΟ «Βασιλιάς των Βασιλέων» κατέληξε να μην έχει το παραμικρό έρεισμα στο Ιράν. Οι φιλελεύθερες ελίτ της χώρας είχαν πάψει από καιρό να υποστηρίζουν το αιμοσταγές και διεφθαρμένο καθεστώς του.\nΟ Σάχης ήταν μισητή προσωπικότητα και για την τότε πανίσχυρη ιρανική κομμουνιστική αριστερά, λόγω του άκρατου φιλοαμερικανισμού του. Όμως, η μεγαλύτερη απειλή για τον Ιρανό μονάρχη δεν προερχόταν από τους φιλελεύθερους ή τους κομμουνιστές. Προερχόταν από τον Αγιατολάχ Χομεϊνί, έναν χαρισματικό σιίτη κληρικό, ο οποίος ζούσε στην εξορία από το 1965.\nΟ Σάχης, σε αντίθεση με τους συμβούλους του, έκανε το λάθος να υποτιμήσει την απειλή που συνιστούσε το πολιτικό Ισλάμ. Θαυμαστής του Κεμάλ Ατατούρκ, εγκαινίασε με τη «Λευκή Επανάσταση» ένα πρόγραμμα εκκοσμικευμένων μεταρρυθμίσεων. Το πρόγραμμα αυτό απέτυχε παταγωδώς, καθώς συνάντησε την εχθρότητα σύσσωμου του πληθυσμού.\nΗ δυσαρέσκεια έφερε τον Χομεϊνί\nΔεν πρέπει, ωστόσο, να αποδώσουμε τη λαϊκή δυσαρέσκεια αποκλειστικά σε θρησκευτικά κίνητρα. Οι λαϊκές μάζες, κυριολεκτικά υπέφεραν από την αντιλαϊκή πολιτική του καθεστώτος. Επιπλέον, ο Σάχης είχε αποπειραθεί να εφαρμόσει ορισμένες, δυτικού τύπου, οικονομικές μεταρρυθμίσεις για την «πάταξη της κερδοσκοπίας». Μεταρρυθμίσεις τις οποίες οι bazaaris, ουδέποτε είδαν με καλό μάτι.\nΟι bazaaris είναι οι μικρέμποροι των αμέτρητων παζαριών, που πραγματοποιούνται στο Ιράν. Αποτελούν τη «ραχοκοκαλιά» της ιρανικής οικονομίας. Κοινωνικά συντηρητικοί και ευσεβείς μουσουλμάνοι, υποστήριξαν τον Αγιατολάχ Χομεϊνί. Ο χαρισματικός σιίτης κληρικός ήταν ο πρωταγωνιστής της Ισλαμικής Επανάστασης του Φεβρουαρίου του 1979, που αποτέλεσε ορόσημο για το Ιράν και τη Μέση Ανατολή.\n«Το Ισλάμ ή θα είναι πολιτικό ή δεν θα είναι τίποτα», έλεγε ο Αγιατολάχ Χομεϊνί. Ο ιδρυτής της Ισλαμικής Δημοκρατίας του Ιράν θα στρεφόταν κατά του Ισραήλ και του «Μεγάλου Σατανά», των Ηνωμένων Πολιτειών. Το Ιράν δεν ήταν πλέον ο άτυπος «χωροφύλακας» της Δύσης στην περιοχή, γεγονός που αποτέλεσε μία ιστορική γεωπολιτική ανατροπή.\nΕντούτοις, ο Χομεϊνί δεν οραματιζόταν ένα φιλελεύθερο ή ένα σοσιαλιστικό καθεστώς. Θεωρούσε «εχθρό» του Ιράν τη Σοβιετική Ένωση, ειδικά μετά την εισβολή της στο Αφγανιστάν. Απαγόρευσε και καταδίωξε με σκληρότητα το κομμουνιστικό κόμμα Τουντέχ, όπως και όλες τις αριστερές οργανώσεις που είχαν υποστηρίξει την ανατροπή του Σάχη. Παρ’ όλα αυτά, η Ισλαμική Επανάσταση είχε και μία ισχυρή κοινωνική διάσταση, την οποία απέφυγε να διαγνώσει η ιρανική Αριστερά.\nΟι σιίτες δεν είναι πλέον μη προνομιούχοι\nΈφερε στο προσκήνιο της ιστορίας τους σιίτες μουσουλμάνους, τους απόκληρους του ισλαμικού κόσμου. Το σιιτικό δόγμα εκφράζει το 15% των μουσουλμάνων και θεωρούνται «αιρετικοί» από το σουνιτικό Ισλάμ. Η συντριπτική πλειοψηφία των Ιρανών ασπάζεται το σιιτικό ισλαμικό δόγμα. Ακόμα και στις αραβικές χώρες όπου πλειοψηφούσαν στις τάξεις του πληθυσμού, οι σιίτες ήταν πάντα οι «μη προνομιούχοι».\nΣτον Λίβανο ήταν τα αθώα θύματα των εμφύλιων συγκρούσεων που ξεκίνησαν από τα μέσα της δεκαετίας του ’70. Στο Ιράκ καταπιέζονταν βάναυσα από το μπααθικό καθεστώς του σουνίτη Σαντάμ Χουσεΐν. Στη Σαουδική Αραβία και στα εμιράτα του Κόλπου, οι σιιτικοί πληθυσμοί ζούσαν στο περιθώριο. Με την άνοδο του Χομεϊνί, το σιιτικό Ισλάμ ήρθε στο προσκήνιο για πρώτη φορά στη νεότερη ιστορία της Μέσης Ανατολής.\nΑυτό δεν άρεσε καθόλου στα διεφθαρμένα αραβικά καθεστώτα, τα οποία «τρέμουν» μία εξέγερση των σιιτικών πληθυσμών τους. Ήταν ο λόγος που υποστήριξαν τον Σαντάμ Χουσεΐν στον πόλεμο που κήρυξε κατά του Ιράν. Ο στρατός του Σαντάμ χρησιμοποίησε ακόμα και χημικά όπλα, για πρώτη φόρα στη στρατιωτική ιστορία, μετά τον Β’ Παγκόσμιο Πόλεμο. Φυσικά, η κατά τα άλλα λαλίστατη διεθνής κοινότητα, τότε σιώπησε. Η Δύση, η πλειονότητα των αραβικών κρατών και η Σοβιετική Ένωση είχαν υποστηρίξει τoν Σαντάμ Χουσεΐν.\nΗ Ισλαμική Δημοκρατία, αν και υπό ασφυκτική απομόνωση, άντεξε. Πλήρωσε, ωστόσο, βαρύτατο αιματηρό τίμημα. Μία ολόκληρη γενιά Ιρανών χάθηκε στα πεδία των μαχών. Πρέπει να σημειώσουμε πως το καθεστώς κατάφερε να αντέξει παρά την ισχυρή αμφισβήτηση που δεχόταν και από το εσωτερικό, ειδικά από τους «Μουτζαχεντίν του λαού». Ήταν μία ισλαμομαρξιστική οργάνωση, υπεύθυνη για πολύνεκρες τρομοκρατικές επιθέσεις στο Ιράν, η οποία υποστηριζόταν από το Ιράκ.\nΗ «αχίλλειος πτέρνα» του καθεστώτος\nΣήμερα, 40 χρόνια μετά την Ισλαμική Επανάσταση, το Ιράν παραμένει το μεγάλο «αγκάθι» για το Ισραήλ, τη Σαουδική Αραβία και την κυβέρνηση Τραμπ. Ο Αμερικανός πρόεδρος έκοψε τους διαύλους επικοινωνίας με την Τεχεράνη, που είχε καλλιεργήσει ο προκάτοχός του. Επιδιώκει την ανατροπή του ισλαμικού καθεστώτος, με την επιβολή ασφυκτικών οικονομικών κυρώσεων. Δεν μοιάζει, όμως, να επιδιώκει ένα στρατιωτικό πλήγμα κατά του Ιράν, όπως είναι ο διακαής πόθος της Σαουδικής Αραβίας.\nΓια τους «μπαρουτοκαπνισμένους» Φρουρούς της Επανάστασης, οι αμερικανικές κυρώσεις μοιάζουν ασήμαντες. Το επίλεκτο στρατιωτικό σώμα του Ιράν είχε αντιμετωπίσει τα στρατεύματα του Σαντάμ και τους «Μουτζαχεντίν του Λαού», με μεγάλη επιτυχία. Θεωρεί πως η διευρυμένη γεωπολιτική επιρροή του Ιράν είναι το ιδανικό αντίβαρο για τις οικονομικές κυρώσεις. Αυτή η επιρροή δεν περιλαμβάνει μόνο το Ιράκ, τον Λίβανο ή τη Συρία, αλλά φτάνει μέχρι τη μετασοβιετική Κεντρική Ασία.\nΤο Ιράν δεν είναι υπό ασφυκτική απομόνωση, όπως τη δεκαετία του ’80. Έχει στενές σχέσεις με τη Ρωσία, την Κίνα, και με σουνιτικά κράτη, όπως το Πακιστάν ή την Τουρκία. Η ΕΕ δεν συμφωνεί με τη σκληρή αντιμετώπιση του Ιράν και ψάχνει τρόπους να παραβλέψει τις κυρώσεις. Η στάση της ΕΕ έχει εξοργίσει τους Αμερικανούς, αλλά στο ζήτημα του Ιράν η Ευρώπη δεν είναι μόνη. Ακόμα και η Ιαπωνία, ο στενότερος σύμμαχος των Αμερικανών στην Ασία, ξεκίνησε κανονικά τις εισαγωγές ιρανικού πετρελαίου, από τον περασμένο Ιανουάριο.\nΗ «αχίλλειος πτέρνα» του καθεστώτος είναι η ιστορική μνήμη. Η συντριπτική πλειοψηφία του ιρανικού πληθυσμού είναι νέοι άνθρωποι, ηλικίας μέχρι 30 ετών. Δεν έχουν ιστορικά βιώματα ούτε από την καταπίεση του Σάχη, ούτε από τον πόλεμο Ιράν-Ιράκ, ούτε από τον Χομεϊνί. Στις τάξεις τους υπάρχει μεγάλη δυσαρέσκεια για τον αυταρχισμό και τη διαφθορά του ισλαμικού καθεστώτος.\nΣε αυτούς υπολογίζει ο Ντόναλντ Τραμπ για μία ανατροπή «εκ των έσω» του ισλαμικού καθεστώτος, μέσω των κυρώσεων. Η στάση που θα κρατήσουν τα επόμενα χρόνια οι νέοι του Ιράν είναι καθοριστική. Από αυτούς θα κριθεί αν η Ισλαμική Επανάσταση περάσει στην ιστορία ή αν έχει ακόμα μέλλον, 40 χρόνια μετά την επικράτησή της.\nPrevious FT: Η αναρχική φαντασίωση του bitcoin και το μέλλον του χρήματος\nNext Το γεωπολιτικό παζλ στη Μέση Ανατολή


Η Μπαλάντα του Ρίτσαρντ Τζούελ (Richard Jewell) - Η βομβιστική επίθεση της Ατλάντα, από τον Clint Eastwood (κριτική) - Cinefreaks.gr Cinefreaks.gr\nΒιογραφική, Δράμα, Έγκλημα\nΣενάριο: Billy Ray\nΗθοποιοί: Brandon Stanley, Jon Hamm, Kathy Bates, Paul Walter Hauser, Sam Rockwell\nΣτις 27 Ιουλίου 1996, μία αυτοσχέδια βόμβα εξερράγη στο Ολυμπιακό Πάρκο της Ατλάντα, κατά την διάρκεια των Ολυμπιακών Αγώνων. 2 άνθρωποι έχασαν την ζωή τους, και άλλοι 100 τραυματίστηκαν.\nΠίσω από την επίθεση κρυβόταν ο Eric Rudolph, πρώην στρατιωτικός, ακτιβιστής κατά των εκτρώσεων. Ωστόσο, συνελήφθει το 2003, μετά από βομβιστικές επιθέσεις σε 2 κλινικές γυναικών και ένα gay bar.\nΣτην ταινία του Eastwood, το όνομα αυτό θα το ακούσουμε προς το φινάλε, καθώς “Η Μπαλάντα του Ρίτσαρντ Τζούελ” ασχολείται με το τι έγινε μετά την επίθεση στην Ατλάντα.\nΤο σενάριο έχει βασιστεί στο “The Suspect”, το βιβλίο των Kent Alexander και Kevin Salwen, αλλά και στο άρθρο του Vanity Fair, από την Marie Brenner, με σημαντικό το ότι δεν αφορά τον βομβιστή, αλλά τον φύλακα ασφαλείας ο οποίος βρήκε το σακίδιο με τον εκρηκτικό μηχανισμό κάτω από ένα παγκάκι, σημαίνοντας συναγερμό.\nΧωρίς βέβαια ποτέ να επισημανθεί επισήμως, υπάρχει ένα φάντασμα στην ταινία. Εκείνο του ακροδεξιού εκφοβισμού. Κι ο Clint Eastwood, σαν ένας εξαίρετος σκηνοθέτης και ηθοποιός για πάνω από 50 χρόνια, φαίνεται πως αυτό το ζήτημα συνεχίζει να τον απασχολεί, προσπαθώντας κάποιες φορές να μην πάρει θέση. Κάποιες άλλες πάλι, όχι…\nΣε αντίθεση με τις προηγούμενες κινηματογραφικές προτάσεις του δημιουργού, ο Jewell (Paul Walter Hauser) δεν παρουσιάζεται σαν Tom Hanks στο “Sully” ή Bradley Cooper στο “American Sniper”, σαν ήρωας δηλαδή που πρέπει να ανταπεξέλθει, αλλά σαν Sean Penn στο “Σκοτεινό Ποτάμι”. Ένας ήρωας που το παρελθόν του προδικάζει την συμπεριφορά του, όταν εκείνος πρέπει να αντεπεξέλθει σε μία δομική δυσκολία. Κυρίως, όμως τον απασχολεί η εικόνα. Του πώς φαίνονται τα πράγματα.\nΚι εδώ φαίνεται ίσως η ευφυΐα του Eastwood. Ξεκινάει την προβολή της παρουσίας του Jewell από τότε που δούλευε σε ένα γραφείο, κουβαλώντας υλικά γραφείου. Εκεί είναι που γνωρίζει και τον δικηγόρο Watson Bryant (Sam Rockwell). Είναι ευγενικός, γενναιόδωρος, διατηρώντας αυτήν την συμπεριφορά, ακόμα και στην αλλαγή δουλειάς του, σαν προσωπικό ασφαλείας. Υπάρχει κάτι παράξενο στην συμπεριφορά του. Ποιο είναι αυτό; Η δική μας άποψη απέναντι σε μία τέτοια παρουσία.\nΕίναι υπέρβαρος, ζει με την μητέρα του την Bobi (Kathy Bates), παίρνει τα πράγματα πάντα στα σοβαρά, και δεν μπορεί να προσαρμοστεί εύκολα. Δεν περνάει καν από το μυαλό του ότι τον περιγελούν, και δεν τον αντιμετωπίζουν σοβαρά.\nΣε πολλές κινηματογραφικές περιπτώσεις, ένας τέτοιος χαρακτήρας οδηγεί σε συγκεκριμένη αντιμετώπιση σεναριακά. Ωστόσο, ο Eastwood παίρνει την σωστή απόφαση να σεβαστεί τον χαρακτήρα όπως είναι.\nΣτο αντίπαλον δέος, οι Tom Shaw (Jon Hamm), ένας πράκτορας του FBI (φανταστικό πρόσωπο), και η Kathy Scruggs (Olivia Wilde), μία δημοσιογράφος από την Ατλάντα, της οποίας το ρεπορτάζ για την υπόθεση ξεκίνησε ένα media-κο frenzy, που έκανε τον Richard τον υπ’ αριθμό έναν ύποπτο για την επίθεση.\nΚι εδώ ξεκινά η πραγματική ιστορία. Η Scruggs, ήταν υπαρκτό πρόσωπο,η οποία απεβίωσε το 2001. Η ταινία υπονοεί ότι η Scruggs έκανε σεξ με πράκτορες του FBI, προκειμένου να πάρει πληροφορίες σχετικά με την υπόθεση, πράγμα που ποτέ δεν αποδείχθηκε. Ο Atlanta Journal-Constitution έχει ήδη απειλήσει την Warner, ότι θα κάνει μήνυση, για τον τρόπο που παρουσιάζονται οι δημοσιογράφοι του στην ταινία. Η Scruggs για την ακρίβεια παρουσιάζεται σαν μία κακίστρο, που θα κάνει τα πάντα για να αποκτήσει πληροφορίες.\nΚι ας ξαναπούμε ότι εδώ φαίνεται η ευφυΐα του Eastwood. Κάνει κριτική, όχι πάνω στα γεγονότα, αλλά στον τρόπο που εμείς τα αναπαράγουμε. Όπως θεωρούμε ότι ο Jewell λόγω εμφάνισης, μπορεί να είναι ένας καταπιεσμένος τρομοκράτης, έτσι κι η Scruggs είναι στο μυαλό μας σαν μία δημοσιογραφικά αδηφάγα προσωπικότητα, που θα έκανε τα πάντα. Όπως δεν ισχύει για τον Jewell, έτσι δεν ισχύει για την Scruggs. Η μόνη διαφορά είναι ότι στην μία περίπτωση είμαστε βασισμένοι στην αλήθεια, και στην άλλη, βασιζόμαστε στο σενάριο.\nΗ “Μπαλάντα” είναι η παρουσίαση της άγνοιας, η προσπάθεια υπεράσπισης της προσωπικής ταυτότητας, και μία πρώτης τάξεως απεικόνιση της δικής μας στάσης απέναντι στα στερεότυπα, αλλά και στο πώς αφηνόμαστε να παρασυρθούμε από το ακραίο. Ασχέτως, αν ισχύει ή όχι. Δεν είναι αριστούργημα. Αλλά είναι Eastwood…


``Χριστιανικά Νέα``Λυκοπάντης Γιώργος: Γιαχβέ – Ραφά (יהוה רפא): «Ο ΚΥΡΙΟΣ θεραπεύει»\nΤο όνομα αυτό αναφέρεται σε μια απ’ τις πρώτες εμπειρίες του Ισραήλ στην έρημο (Έξ.15:22-26). Στην Ερυθρά Θάλασσα ο Ισραήλ έγινε μάρτυρας της απίστευτης καταστροφής του αιγυπτιακού στρατού από τον Θεό. Οι Ισραηλίτες χαίρονταν στη νίκη αυτή παίζοντας τα μουσικά τους όργανα, χορεύοντας και ψάλλοντας έναν δυνατό ύμνο θριάμβου (εδ.1-21). Αλλά, το ίδιο κεφάλαιο, που περιγράφει τον θριαμβευτικό ύμνο του Ισραήλ, περιγράφει και τους πρώτους γογγυσμούς της δυσαρέσκειας και της πικρίας. εδ.22: Αμέσως μετά από τη θαυμαστή αυτή απελευθέρωση, ο Ισραήλ άρχισε ένα ταξίδι μέσα στην έρημο προς τη γη της Επαγγελίας. Στη πρώτη λάμψη της νίκης προχωρούσαν χαρούμενοι τη πρώτη κι ίσως τη δεύτερη μέρα. Σε διάστημα 3 ημερών κάλυψαν 40 περίπου μίλια, αλλά η πορεία γινόταν μέσα στη ζέστη και ήταν κουραστική. Και για να γίνουν τα πράγματα χειρότερα, δεν εύρισκαν νερό. Μετά από δυο μέρες στην έρημο, τα εφόδια που είχαν μαζί τους εξαντλήθηκαν. Την τρίτη μέρα δεν είχαν καθόλου νερό κι ο λαιμός τους στέγνωσε. Ένιωθαν η κατάστασή τους να γίνεται απελπιστική. Στο σύντομο αυτό χρονικό διάστημα, κατέβηκαν από τα ύψη της δοξολογίας και της έκστασης, στα βάθη της απόγνωσης. Ξέχασαν τη δύναμη και το έλεος του Θεού, που τόσο θαυμαστά τους είχε απελευθερώσει. εδ.23: Τότε παρατήρησαν σε κάποια απόσταση πιο μπροστά νερά. Μπορείτε να φανταστείτε την ανακούφιση και τη χαρά τους, όταν τα είδαν και το άγριο τρέξιμο που έκαναν για να φτάσουν μέχρι εκεί. Μπορώ να δω τους πιο γρήγορους και γεροδεμένους να φτάνουν πρώτοι, να σκύβουν και να πίνουν απ’ το νερό. Λίγα δευτερόλεπτα, όμως, αργότερα το έφτυναν με απογοήτευση απ’ το στόμα τους, όταν διαπίστωναν ότι ήταν πικρό. Άρχισαν να φωνάζουν: «Αυτό το νερό είναι πικρό, δεν πίνεται, είναι σκέτο δηλητήριο». Οι άνθρωποι που έρχονταν πίσω τους, δεν τους πίστευαν, αλλά άρχισαν να πίνουν κι αυτοί. Σύντομα, όμως, έφτυναν κι αυτοί το πικρό νερό. Η Γραφή λέει: «Όταν ήρθαν στη Μερρά, δεν μπορούσαν να πιουν απ’ τα νερά της Μερράς, επειδή ήταν πικρά, γι’ αυτό και ονομάστηκε Μερρά». εδ.24: Τι έκανε τότε ο λαός; Άρχισαν να παραπονιούνται για τη διάψευση της ελπίδας τους. Η Γραφή λέει: «Και ο λαός γόγγυζε ενάντια στον Μωυσή λέγοντας: Τι θα πιούμε;» Ο ίδιος λαός που είχε χαρεί στη δόξα του ΚΥΡΙΟΥ, λίγες μέρες πριν, τώρα γόγγυζε και παραπονιόταν εναντίον Του. Οι άνθρωποι αυτοί είχαν δει τον Θεό να κάνει τρομερά θαύματα για χάρη τους στην Αίγυπτο. Ο ΚΥΡΙΟΣ τους προστάτευσε με υπερφυσικό τρόπο ενώ ολόγυρά τους ερήμωσε την Αίγυπτο με πληγές. Μετά, καθώς ο Ισραήλ ξεκίνησε για την έρημο, τους απελευθέρωσε μ’ ένα απ’ τα μεγαλύτερα θαύματα: Άνοιξε τη θάλασσα και συγκράτησε τα νερά με απίστευτα ισχυρούς ανέμους. Κατά τη γνώμη μου, ο Θεός έκανε ένα ακόμα μεγαλύτερο θαύμα. Αφήρεσε κάθε έννοια λογικής απ’ τον αιγυπτιακό στρατό. Ποιος, εκτός απ’ ένα υπερφυσικά τυφλωμένο στράτευμα, θα έτρεχε κάτω από τόσο μεγάλα τείχη νερού; Κάθε λογικός στρατιώτης θα έβλεπε τι συνέβη και θα σκεφτόταν: «Για ένα λεπτό, αυτό είναι υπερφυσικό. Μόνον ο Θεός μπορεί να το κάνει αυτό. Όποιος θέλει μπορεί να προχωρήσει, αλλά εγώ δεν πάω πουθενά». Όμως, όλος ο αιγυπτιακός στρατός προχώρησε και καταστράφηκε. Ο Ισραήλ ήταν τελείως ανυπεράσπιστος απέναντι στους Αιγυπτίους. Όμως, με επιτυχία διέφυγαν από την Αίγυπτο κι επέζησαν, χωρίς ούτε ένα ατύχημα. Και αναρωτιέμαι: «Πώς μπορούσε ένας Ισραηλίτης να αμφιβάλλει ποτέ ξανά για τον Θεό, μετά από ένα τέτοιο θαύμα;» Να πώς: Μόλις δίψασαν, ξέχασαν όλα τα θαύματα που ο Θεός έκανε για χάρη τους. Τους πήρε λιγότερο από 3 μέρες για να αρχίσουν να αμφιβάλλουν για το Θεό. Το ίδιο αληθεύει για πολλούς Χριστιανούς σήμερα. Ενώ κάποτε βίωσαν θαύματα με τη δύναμη του Θεού, τώρα αμφιβάλλουν αν ο ΚΥΡΙΟΣ είναι μαζί τους. Οι άνθρωποι αυτοί δεν ξέρουν τίποτε για τη φύση του ουράνιου Πατέρα τους. Τόσοι πολλοί πιστοί τρέχουν σ’ όλο τον κόσμο ψάχνοντας για θαύματα και σημεία. Προσπαθούν να γνωρίσουν τον Θεό μέσα από υπερφυσικά έργα και θαύματα. Αλλά κανείς πραγματικά δεν μπορεί να γνωρίσει τον ΚΥΡΙΟ με τον τρόπο αυτό. Ο Παύλος μάς λέει ότι η πίστη δεν έρχεται μέσω της εμπειρίας υπερφυσικών έργων ή θαυμάτων, αλλά δια του Λόγου του Θεού (Ρωμ.10:17). Ίσως αναρωτηθείς: «Ποιος είναι ο συγκεκριμένος Λόγος, που παράγει πίστη;» Είναι ο Λόγος που αποκαλύπτει το ποιος είναι ο ουράνιος Πατέρας μας. Ανακαλύπτουμε το ποιος Αυτός είναι, με το να δούμε και να πιστέψουμε το ποιος ισχυρίζεται ότι είναι. Κι αυτό συμβαίνει συνήθως, καθώς ο Θεός μάς βρίσκει στις δοκιμασίες μας. Άραγε, γιατί ο Θεός οδήγησε τους Ισραηλίτες απευθείας στα πικρά νερά στη Μερρά; Γιατί δεν τους φρόντισε, όπως στην Ε. Θάλασσα; Προφανώς θα μπορούσε να είχε πει ένα Λόγο και τα νερά να είχαν καθαριστεί, πριν φτάσουν οι Ισραηλίτες. Γιατί δεν το έκανε; Ο ΚΥΡΙΟΣ έφερε το λαό Του στη Μερρά για να λογαριαστεί μαζί τους. Ήθελε να τους οικοδομήσει. Αλλά δεν μπορούσε να αρχίσει το έργο αυτό, γιατί το στρατόπεδο ήταν γεμάτο με μια θανατηφόρα αρρώστια: την πικρία, που το πνεύμα της είχε εξαπλωθεί σ’ όλο τον Ισραήλ κι έπρεπε να αντιμετωπιστεί. Πιστεύω ότι αυτή ξεκίνησε απ’ την Αίγυπτο με ρίζες τόσο ζωντανές, που εξερράγησαν στα νερά της Μερρά. Ο ΚΥΡΙΟΣ απλά δεν μπορούσε να οδηγήσει το λαό Του παραπέρα, μέχρις ότου αντιμετωπιστεί αυτή η θανατηφόρα αρρώστια. Έτσι το πρώτο μέρος που τους πήγε στην έρημο, ήταν αυτά τα πικρά νερά. Επειδή ήθελε να τα χρησιμοποιήσει σαν έναν καθρέπτη για τις καρδιές τους. Καθώς θα κοίταζαν τα δηλητηριασμένα νερά, θα έβλεπαν την αντανάκλαση της δικής τους πικραμένης ψυχής. Φανταστείτε τη σκηνή στη Μερρά, καθώς ο λαός έφτυνε το πικρό νερό. Θα πρέπει να ήταν τελείως ζαλισμένοι και τους φαντάζομαι να μαζεύονται κατά ομάδες στις φυλές τους, προσπαθώντας να σκεφτούν γιατί η ευλογία και η εύνοια του Θεού είχαν τόσο γρήγορα εξαφανιστεί. Δεν μπορούσαν να σβήσουν τη δίψα τους, παρ’ όλες τις σκληρές προσπάθειές τους. Αυτό ακριβώς κάνει η πικρία στον άνθρωπο. Φέρνει σύγχυση, μια αίσθηση της δυσμένειας του Θεού και ανικανότητα για λατρεία. Πιστεύω ότι, ο Θεός χρησιμοποιεί το περιστατικό αυτό σαν ένα παραστατικό κήρυγμα για μας. Προσπαθεί να μας προειδοποιήσει για τη θανατηφόρα αρρώστια και τις συνέπειες μιας πικραμένης καρδιάς. Ο Χριστιανός και η πικρία Η περισσότερη πικρία μεταξύ πιστών προέρχεται από μια απογοήτευση με τον Θεό. Σχεδόν κάθε φορά που ένας Χριστιανός έχει πικρία, είναι σίγουρο ότι έχει βιώσει μια βαθιά απογοήτευση με τον ΚΥΡΙΟ. Ίσως η πικρία να πηγαίνει πίσω σε μια εποχή κρίσης: προβλήματα γάμου, οικογενειακές αναταράξεις, οικονομικές δυσκολίες, μια τραγική αρρώστια, σιγά - σιγά ξήραναν τη ζωή του. Βρίσκεται σε ανάγκη, πληγωμένος, φωνάζοντας στον Θεό για βοήθεια, περιμένοντας για ένα θαύμα, κάνοντας το καλύτερο που ξέρει να κάνει. Αλλά, ο ΚΥΡΙΟΣ δε φαίνεται να βρίσκεται εκεί γι’ αυτόν. Η δοκιμασία τον σέρνει και καθώς περνά ο καιρός τα πράγματα όλο και χειροτέρευουν. Μετ’ από λίγο αρχίζει να απορεί: «Πώς άφησε ο Θεός να συμβεί αυτό; Τον αγάπησα, Τον πίστεψα, προσευχήθηκα σ’ Αυτόν. Αλλά τίποτα δεν φαίνεται ν’ αλλάζει». Δεν τολμά να θυμώσει με τον ΚΥΡΙΟ και σιγουρεύεται, ότι δεν έκανε κάτι για να αποκοπεί απ’ Αυτόν. Αλλά βαθιά μέσα του, είναι απογοητευμένος. Και σύντομα ένας σπόρος πικρίας βγάζει ρίζα στην καρδιά του. Με τον καιρό ο σπόρος αυτός ξεπετάγεται κι ανθίζει. Τώρα συνεχίζει να αυξάνεται και να εξαπλώνεται στη ψυχή του. Οι πληγές της παιδικής ηλικίας μπορούν να μετατραπούν σε ρίζες πικρίας. Ορισμένα τραύματα, κακομεταχείριση, χτυπήματα, ενοχλήσεις, εγκατάλειψη, αφήνουν βαθιά τα σημάδια τους.\nΗ πκρία των Ισραηλιτών Πιστεύω ότι η πικρία των Ισραηλιτών άρχισε στην Αίγυπτο. Όταν ο Μωυσής εμφανίστηκε, οι ελπίδες τους, ξαφνικά, απογειώθηκαν. Ο άνθρωπος αυτός ισχυριζόταν ότι τον έστειλε ο Θεός και το αποδείκνυε κάνοντας υπερφυσικά σημεία και θαύματα. Για να καταλάβουμε πλήρως την εντύπωση που προκάλεσε στον Ισραήλ η παρουσία του Μωυσή, πρέπει να καταλάβουμε τις περιστάσεις αυτού του λαού. Είχαν περάσει χρόνια στη σκλαβιά, μέσα στο καμίνι της Αιγύπτου. Τώρα εμφανίζεται ο Μωυσής φέρνοντας σημεία μεγάλης ελπίδας. «Ο λαός πίστεψε: Κι όταν άκουσαν ότι ο ΚΥΡΙΟΣ επισκέφτηκε τους υιούς Ισραήλ και ότι είδε τις θλίψεις τους, τότε έσκυψαν τα κεφάλια τους και προσκύνησαν» (Έξοδ.4:31). Αλλά, ο Ισραήλ δεν ελευθερώθηκε αμέσως. Στην πραγματικότητα, ο λαός είδε το ζυγό του να χειροτερεύει. Τα μαστίγια των Αιγυπτίων έπεφταν στην πλάτη τους πιο δυνατά από πριν. Και ο Φαραώ αποφάσισε να μη τους προμηθεύει πια με άχυρο που χρειάζονταν, για να κάνουν το απαιτούμενο ποσό τούβλων. Κι ακόμα χειρότερα, αύξησε την ημερήσια ποσότητα που έπρεπε να κάνουν. Μπορείς να φανταστείς την απογοήτευσή τους προς τον Θεό και τον Μωυσή. Η Βίβλος λέει: «Συνάντησαν τον Μωυσή και τον Ααρών, που στέκονταν στο δρόμο, καθώς έβγαιναν απ’ τον Φαραώ και τους είπαν: Ο ΚΥΡΙΟΣ να επιβλέψει πάνω σας και να σας κρίνει. Επειδή κάνατε το άρωμά μας να είναι απεχθές στα μάτια του Φαραώ και στα μάτια των δούλων του, για να βάλει ένα μαχαίρι στα χέρια τους για να μας σφάξει» (Έξ.5:20-21).\nΓια χρόνια είχα λίγη υπομονή με Χριστιανούς, που είχαν πικρία. Δεν καταλάβαινα, γιατί οι πικραμένοι πιστοί δεν κατανοούσαν την αιτία της πικρίας του. Τώρα, χρόνια αργότερα, είμαι γεμάτος δέος, καθώς βλέπω με πόση τρυφερότητα ο ΚΥΡΙΟΣ αντιμετώπισε το γογγυσμό, τα παράπονα και την πικρία των Ισραηλιτών. Η γεμάτη τρυφερότητα αγάπη του προς τον λαό Του, παρά την τρομερή κατάστασή του, απλά λειώνει τη καρδιά μου. Παρακινούμαι να ζητήσω από τον Θεό να μου δίνει τη μεγάλη Του αγάπη, για τα παιδιά Του εκείνα που κατακαίγονται από πικρία.\nεδ.25: Να ποιο είναι το πιο θαυμαστό σχετικά με το εδάφιο αυτό: Ο ΚΥΡΙΟΣ θα μπορούσε να εξαλείψει το Ισραήλ στη Μερρά. Του είχε δώσει απίστευτα, αδιαμφισβήτητα θαύματα απελευθέρωσης. Όμως, απ’ την εμπειρία τους στο καμίνι της Αιγύπτου, παρ’ όλες τις υπερφυσικές πληγές και τον θαυματουργικό χωρισμό της θάλασσας, συνέχιζαν να δείχνουν απιστία. Στην αρχή, δε πίστεψαν τον Μωυσή, τον υπηρέτη του Θεού. Μετά συνέχεια αμφισβητούσαν το αν ο Θεός ήταν μαζί τους, συμπεριφερόμενοι σε κάθε αναποδιά, σαν ο Θεός να τους είχε εγκαταλείψει. Η βαθιά τους απογοήτευση προς τον ΚΥΡΙΟ συμβολίζεται με τα μικρά είδωλα, που έκρυβαν στις σκηνές τους. Τα κουβαλούσαν μαζί τους, παρ’ όλα τα δυνατά θαύματα. Τι έκανε, λοιπόν, ο Θεός για την ειδωλολατρία τους; Μήπως τους τιμώρησε ή τους απείλησε ότι θα τους εξαλείψει; Όχι, τουλάχιστον τότε. Αντίθετα, αντέδρασε με το να τους δώσει μια καινούργια αποκάλυψη της στοργικής Του φύσης απέναντί τους. Ο Θεός οδήγησε το Μωυσή να κόψει ένα ξύλο και να το ρίξει στα πικρά νερά. Και η Γραφή λέει: «Και όταν το έριξε στα νερά, τα νερά γλύκαναν». Ήπιαν, λοιπόν, ενισχύθηκαν και στερεώθηκε η καρδιά τους για το υπόλοιπο ταξίδι. Τα παράπονά τους μετατράπηκαν σε δοξολογία, καθώς ανανεώθηκε η εμπιστοσύνη τους προς τον ΓΧΒΧ και τον Μωυσή. Για άλλη μια φορά, θα μπορούμε να αναφέρουμε σύντομα ένα άλλο θεραπευτικό δένδρο, εκείνο που εμφανίζεται αργότερα στον Γολγοθά. Ο Ιησούς έριξε εκείνο το δένδρο, το σταυρό του Γολγοθά, στα πικρά βάθη όλων των αμαρτιών μας, γλυκαίνοντας τα νερά της ζωής για μας. Αλλά προς το παρόν, θέλω να σταματήσουμε και να επικεντρωθούμε στο θέμα που έχουμε μπροστά μας, την σπουδαία αποκάλυψη, που ο Θεός έδωσε στον Ισραήλ σχετικά με τη φύση Του.\nεδ.26: Απ’ αυτή την πικρή εμπειρία του Ισραήλ στην έρημο αποκαλύφθηκε ένα νέο όνομα του Θεού: «Γιαχβέ Ραφά» (יהוה רפא), «ο Γιαχβέ θεραπεύει». Για άλλη μια φορά βλέπουμε ότι ο Θεός έρχεται σε μας στις κρίσεις και τις αποτυχίες μας, φέρνοντάς μας μια νέα αποκάλυψη τού ποιος Αυτός είναι και δίνοντάς μας μια άλλη αποκάλυψη της τρυφερής Του αγάπης. Είναι στη Μερά που ανακαλύπτουμε τον Γιαχβέ Ραφα, «τον Κύριο που σε θεραπεύει».\nΤο ρήμα «ραφά» (רפא) το συναντάμε περίπου 70 φορές στην εβραϊκή Βίβλο και σημαίνει «αποκαθιστώ, διορθώνω, γιατρεύω». Ο Θεός υπόσχεται στο λαό Του, με τον όρο να υπακούνε, ότι θα είναι πάντα ο θεραπευτής τους, ο «Γιαχβέ ροφεέχα»: «Αν ακούσεις επιμελώς την φωνή του Κυρίου του Θεού σου και πράττεις το αρεστό στα μάτια Του και δώσεις ακρόαση στις εντολές Του και φυλάξεις όλα τα προστάγματά Του, δε θα φέρω επάνω σου καμιά απ’ τις αρρώστιες, που έφερα ενάντια στους Αιγυπτίους. Επειδή εγώ είμαι ο ΚΥΡΙΟΣ που σε θεραπεύει». Εδώ, ο ΚΥΡΙΟΣ τους λέει: «Εγώ είμαι ο Θεός που θέλει να θεραπεύσει τις αρρώστιές σου. Δε θέλω να σε απορρίψω. Η καρδιά μου θέλει να σε γιατρεύσει τελείως, σώμα, ψυχή και πνεύμα. Θέλω να το ξέρεις, σχετικά με τον χαρακτήρα Μου απέναντί σου, ότι Εγώ είμαι ο θεραπευτής Σου». Η ανάγκη της ανθρωπότητας για θεραπεία Η Γραφή αποκαλύπτει περιπτώσεις, όπου εμφανίζεται η δύναμη του Θεού, έστω και με φυσικά μέσα, για να γιατρέψει τους ανθρώπους σωματικά. Στο Β' Βασιλέων 20:1-11 αναφέρεται η περίπτωση του βασιλιά Εζεκία, που ο ΚΥΡΙΟΣ τον θεράπευσε απ’ τη σωματική του αρρώστια και του χάρισε άλλα 15 χρόνια ζωής. Τίποτε πιο τραγικό απ’ την οδύνη της αρρώστιας. Η αρρώστια αποτελεί ένα τραγικό γεγονός, που η ανθρωπότητα αντιμετωπίζει με ανείπωτες προσπάθειες και κόπους. Φρικτές πληγές και μάστιγες απείλησαν κατά καιρούς με αφανισμό ολόκληρες ηπείρους και σκότωσαν χιλιάδες ανθρώπους. Νοσοκομεία, άσυλα κι ιδρύματα παντού, που χτίζονται και συντηρούνται με φοβερό κόστος, μαρτυρούν για το καθεστώς της τραγωδίας της αρρώστιας στον κόσμο. Πόσο αναγκαίο για τις φυσικές ανάγκες των ανθρώπων είναι το όνομα «Γιαχβέ Ραφά».\nΑλλά η ανάγκη του ανθρώπου για θεραπεία είναι ακόμα μεγαλύτερη στην ψυχική και ηθική σφαίρα. Κι εδώ οι καταστροφές από την αμαρτία είναι πιο φανερές και τραγικές. Με μια εικόνα φυσικής αρρώστιας ο προφήτης Ησαΐας περιγράφει την ηθική και πνευματική κατάσταση του λαού του Θεού την εποχή του: «...Ολόκληρο το κεφάλι είναι άρρωστο κι όλη η καρδιά χαυνωμένη. Από το πέλμα του ποδιού μέχρι το κεφάλι δεν υπάρχει σ’ αυτόν ακεραιότητα, αλλά τραύματα και μελανιές και σάπια έλκη...» (1:5-6).\nΗ ηθική και πνευματική αρρώστια της ανθρωπότητας είναι ανοικτή πληγή, που πυορροεί: «Η καρδιά είναι απατηλή περισσότερο απ’ όλα κι υπερβολικά διεφθαρμένη...» (Ιερεμίας 17:9). Η αμαρτία είναι η βασική αρρώστια που αποξενώνει την καρδιά απ’ το Θεό. Είναι τρομερή η ανάγκη της ανθρωπότητας, που βρίσκεται στην πίκρα και τα δεσμά της ανομίας, για έναν Θεραπευτή. Ο ΓΧΒΧ είναι ο μεγάλος Θεραπευτής των ανθρώπων Η σπουδαιότητα της Μερρά στην εμπειρία του Ισραήλ κι όλης της ανθρωπότητας, πιστοποιείται από το γεγονός ότι ο Ίδιος ο Θεός έδωσε στον Εαυτό Του αυτό το νέο όνομα «Γιαχβέ ραφα». Η Μερρά μπορεί να παρουσιάζεται σαν απογοήτευση και πικρή εμπειρία στη ζωή των παιδιών του Θεού που λυτρώθηκαν, όπως ο Ισραήλ στην Αίγυπτο που λυτρώθηκε δια του πασχαλινού αμνού, και διασώθηκε από τον εχθρό με τη δύναμη του Θεού. Είναι ο ίδιος λαός που συναντήθηκε στη Μερρά με μια σειρά δοκιμασιών και πάνω στην απογοήτευσή του παραπονέθηκε, ξεχνώντας τη μεγάλη δύναμη και τη σωτηρία του Θεού. Σίγουρα η Μερρά παραμένει σαν η γλύκανση από τις πίκρες, σαν η θεραπεία απ’ τα κακά που η σάρκα έχει κληρονομήσει. Τα πικρά νερά της έγιναν γλυκά, όταν ένα ξύλο έπεσε μέσα τους. Το ξύλο αυτό, μια απεικόνιση του ξύλου, στο οποίο κρεμάστηκε ο ΚΥΡΙΟΣ της Κ. Διαθήκης (Γαλάτες 3:13), όταν ρίχτηκε στα νερά της ανθρώπινης ζωής, έκανε το πικρό γλυκό. Ο Ιησούς είναι η μόνη λύση για την θεραπεία των δεινών της ανθρωπότητας. Μόνον Αυτός μπορεί να γλυκάνει την πικρία της ανθρώπινης εμπειρίας μέσα απ’ τη συγχώρηση της αμαρτίας και τον αγιασμό της ζωής.\nΣίγουρα ο Θεός, στην Τανάχ, θεράπευε τις αρρώστιες οποτεδήποτε. Η Γραφή αποκαλύπτει την επιθυμία και τον σκοπό Του να θεραπεύει τα δεινά του λαού Του και τις θλίψεις της ανθρωπότητας. Σίγουρα αφαιρούσε πληγές κι επιδημίες.\n«Ευλόγει, ω ψυχή μου, τον ΚΥΡΙΟ, και μη ξεχνάς όλες τις ευεργεσίες του. Αυτόν που συγχωρεί όλες τις ανομίες σου, Αυτόν που γιατρεύει όλες τις αρρώστιες σου» (Ψαλμός 103:2-3).\nΤο γεγονός όμως, ότι υπέφεραν πληγές και επιδημίες σαν κρίση και τιμωρία, είναι απόδειξη της ρίζας της αμαρτίας που υπάρχει πίσω απ’ αυτά: «Απέρριψες ολοκληρωτικά τον Ιούδα; Αποστράφηκε η ψυχή σου τη Σιών; Γιατί μας πάταξες και δεν υπάρχει σε μας θεραπεία; Προσμέναμε ειρήνη, αλλά κανένα αγαθό και τον καιρό της θεραπείας και να, ταραχή!… Γιατί βοάς για το σύντριμμά σου; Ο πόνος σου είναι ανίατος εξαιτίας του πλήθους των ανομιών σου. Οι αμαρτίες σου πλήθυναν. Αυτός είναι ο λόγος που έκανα αυτά σε σένα» (Ιερεμίας 14:19, 30:15).\nΆλλωστε, πολλές αναφορές στην αρρώστια και στις πληγές είναι απλά μεταφορικές εκφράσεις ηθικών και πνευματικών κακών. Και με την έννοια αυτή ο Θεός είναι γνωστός σαν Γιαχβέ Ραφά: «Και το φως του φεγγαριού θα είναι σαν το φως του ηλίου και το φως του ηλίου θα είναι 7πλάσιο, σαν το φως 7 ημερών, κατά την ημέρα κατά την οποία ο Κύριος επιδένει το σύντριμμα του λαού του, και θεραπεύει την πληγή του τραυματισμού τους» (Ησαΐας 30:26),\n«Επειδή, θα αποκαταστήσω σε σένα την υγεία, και θα σε γιατρέψω απ’ τις πληγές σου, λέει ο Κύριος…» (Ιερεμίας 30:17).\nΟ Θεός θέλει και μπορεί να θεραπεύει. Η λύτρωση είναι τόσο κοντά, όσο το ξύλο στα νερά της Μερρά (Δευτερονόμιο 30:14). Υπάρχει σωτηρία για κάθε αμαρτία, θεραπεία για κάθε κακό. Η λύτρωση εξαρτάται απ’ την παραδοχή και την αίτηση. Και ο άνθρωπος συχνά είναι απρόθυμος να το κάνει. Ένας βασιλιάς του Ιούδα χτυπημένος από αρρώστια, δεν εκζήτησε τον ΚΥΡΙΟ, αλλά τους γιατρούς (Β' Χρονικών 16:12). Επειδή ήξερε, πως αιτία ήταν η αμαρτία του και πως η λύτρωση βρισκόταν στα χέρια του ΓΧΒΧ.\nΟ Ιερεμίας ρωτάει: «Δεν υπάρχει εκεί γιατρός; Γιατί, λοιπόν, η θυγατέρα του λαού μου δεν ανέλαβε την υγεία της;» (8:22). Η λύτρωση βρισκόταν εκεί, στον ίδιο τον ΓΧΒΧ, αλλά αυτοί προχωρούσαν αρνούμενοι τη λύτρωση, «έως ότου δεν υπήρχε θεραπεία» (Β' Χρονικών 36:16).\nΑιώνες αργότερα ο Ιησούς είπε στο λαό: «Δεν θέλετε να έρθετε σε Μένα, για να έχετε ζωή» (Ιωάννης 5:40). Ο Ιησούς, ο ΚΥΡΙΟΣ που θεραπεύει στην Κ. Διαθήκη Η διακονία του Ιησού άρχισε με θεραπεία. Στη συναγωγή της Ναζαρέτ, καθώς είχε γυρίσει «εν δυνάμει» Πνεύματος μετά τους πειρασμούς Του, ξεκίνησε τη δημόσια διακονία Του αναφέροντας μια περικοπή του Ησαΐα (61:1, Λουκάς 4:18). Στο χωρίο 23, ο Ιησούς αναφέρεται σε θεραπείες που ο Ίδιος είχε κάνει. Στο ίδιο κεφάλαιο αναφέρονται θεραπείες, όπως του πυρετού κι απελευθέρωση δαιμονισμένων. Έτσι συνέχιζε πάντα τη διακονία Του. Ο λαός Του έφερνε όλους όσους ήταν άρρωστοι. Κι εκείνος πήγαινε παντού και θεράπευε κάθε αρρώστια κι ασθένεια ανάμεσα στο λαό (Ματθαίος 4:23). Όπως και με τον ΓΧΒΧ της Π. Διαθήκης, έτσι και με τον Ιησού, η φυσική θεραπεία εξυπηρετούσε τον βασικό σκοπό Του, τη θεραπεία των ψυχών. Οι αρρώστιες, που γιάτρευε, ήταν συμπτώματα της αρρώστιας της αμαρτίας. Πόσο συχνά ο Ιησούς είπε σ’ εκείνους που θεράπευε: «στο εξής μη αμάρτανε» ή «οι αμαρτίες σου συγχωρέθηκαν». Αποστόμωνε τους επικριτές Του με τα λόγια: «Δεν έχουν ανάγκη γιατρού αυτοί που υγιαίνουν, αλλ’ αυτοί που πάσχουν» (Ματθαίος 9:12). Και συνδέοντας την αρρώστια και τη θεραπεία με την αμαρτία, έλεγε: «Δεν ήρθα να καλέσω δικαίους, αλλά αμαρτωλούς σε μετάνοια» (Ματαίος 9:13). Πήγαινε παντού θεραπεύοντας αρρώστιες, αλλά η πρόσκλησή Του ήταν πάντα: «Ελάτε σε μένα όλοι όσοι κοπιάζετε κι είστε φορτωμένοι κι Εγώ θα σας αναπαύσω. Σηκώστε επάνω σας τον ζυγό μου και μάθετε από μένα, επειδή, είμαι πράος και ταπεινός στην καρδιά και θα βρείτε ανάπαυση μέσα στις ψυχές σας. Επειδή ο ζυγός μου είναι καλός και το φορτίο μου ελαφρύ» (Ματθαίος 11: 28-30). Κι ο Κύριος Ιησούς τέλειωσε τη διακονία Του γινόμενος το ξύλο που έκανε την πικρή πηγή της ανθρώπινης ύπαρξης, ύδατα ζωής, θεραπεία και γλυκύτητα. Το δίδαγμα της Μερρά, εκπληρώθηκε θαυμαστά σ’ Αυτόν. Στη Μερρά οι Ισραηλίτες διδάχτηκαν τη διαφθορά και την πικρία των φυσικών νερών, που είναι μια επιδείνωση της ψυχικής αρρώστιας. Μόνον το ξύλο της πρόβλεψης μπορεί να καθαρίσει, να γλυκάνει, να θεραπεύσει. (Α' Πέτρου 2:24). Αυτός είναι «οι πηγές της σωτηρίας», το ύδωρ της ζωής, υπέρ-αρκετό και σωτήριο (Ιωάννης 4:13-14, 7:37-38). Ο Ιησούς είναι και το ξύλο και τα νερά. Με τον Ιησού, το δένδρο της ζωής και τον ποταμό του νερού της ζωής στο κήπο της Εδέμ, τα πάντα είναι ελεύθερα και προσιτά, για άλλη μια φορά, στους γιους του Αδάμ. Αυτή είναι η εικόνα που μας παρουσιάζει η Αποκάλυψη (22:1-2). Ο ΚΥΡΙΟΣ είπε μέσω του προφήτη Μαλαχία: «Σε σας όμως, που φοβάστε το όνομά μου, θα ανατείλει ο ήλιος της δικαιοσύνης, με θεραπεία στις φτερούγες του…» (4:2). Ο λόγος αυτός βρήκε μια ένδοξη εκπλήρωση κι αναμένει ακόμα μια πιο ένδοξη. Εκείνο, που ήταν ο ΓΧΒΧ για το λαό Ισραήλ στη Μερρά, είναι ο Ιησούς, ο Μεγάλος Θεραπευτής, για όλους που Τον πιστεύουν και Τον υπακούνε. Όπως και ο Ισραήλ, στην Π. Διαθήκη, απέρριψε τον ΓΧΒΧ μέχρι που δεν υπήρχε λύτρωση, έτσι και σήμερα οι άνθρωποι απορρίπτουν τη θεραπευτική θυσία του Ιησού και προτιμούν άλλους γιατρούς κι άλλες μεθόδους λύτρωσης. Αλλά δόξα στον Θεό, για όλους όσους Τον δέχτηκαν κι απολαμβάνουν τη λύτρωσή Του κι έχουν γίνει υγιείς και «λαμβάνουν δωρεάν το ύδωρ της ζωής» (Αποκάλυψη 22:17). Ο Γιαχβέ Ραφά κι εσύ Τι είναι αυτό, από το οποίο έχουμε ανάγκη να θεραπευτούμε; Ίσως πικρία απέναντι στον Θεό, γιατί επιτρέπει να συνεχίζεται η δοκιμασία μας; Ή ίσως θυμός με την κοινωνία ή με ορισμένα άτομα; Ίσως ένα πνεύμα μη συγχώρησης απέναντι σε κάποιον που μας έχει πληγώσει; Ίσως κάποιος να λέει: «Δεν μπορώ να τον συγχωρήσω αυτόν, ούτε καν θα προσπαθήσω. Δεν με νοιάζει πόσα εδάφια θα μου αναφέρεις. Δεν ξέρεις τι πέρασα εξαιτίας των όσων μου έκανε. Θα το αφήσω στον Θεό, Αυτός θα τον αντιμετωπίσει. Θα το πάρω στον τάφο μου». (Ναι, σίγουρα θα το πάρει στον τάφο του. Στην πραγματικότητα θα το έχει μαζί του, καθώς θα στέκεται μπροστά στο βήμα του Χριστού, επειδή αρνήθηκε να αφήσει την πικρία του). Αναρωτιέμαι, ποια είναι η πιο σημαντική θεραπεία που πρέπει να λάβουμε, σωματική ή ψυχική; Το να θεραπευτούμε σωματικά έχει σημασία, αλλά και η θεραπεία από την πικρία, τη μνησικακία και τον εγωισμό μας είναι κάτι το σημαντικό. Γιατί, όλα αυτά τα κλαδιά προέρχονται από το ίδιο δένδρο. Ανεξάρτητα με το ποια είναι η κατάστασή σου, ο Θεός λέει ότι η φύση Του δεν είναι να σε αποκόψει. Σου λέει: «Ναι, εγώ είμαι ο Γιαχβέ ο Θεός, Άγιος και Ύψιστος. Αλλά είμαι κι ο Γιαχβέ Ραφα και θέλω να σε θεραπεύσω και να σε αποκαταστήσω. Το ξέρω ότι είσαι θυμωμένος μαζί Μου. Η καρδιά σου είναι γεμάτη πικρία απέναντί Μου, από καιρό. Δε το παραδέχεσαι, αλλά βαθιά μέσα σου σκέφτεσαι: ‘Γιατί ο Θεός επέτρεψε να μου συμβεί αυτό;’ Θέλω να καταλάβεις ότι ξέρω από προέρχεται η πικρία σου κι έρχομαι στην κατάσταση που βρίσκεσαι. Βλέπεις ότι φέρνει διαμάχη στη ζωή σου. Καταστρέφει το γάμο σου, την οικογένειά σου. Θέλω να βγάλω την πικρία από μέσα σου και να σε γιατρέψω, για να μη τη κουβαλάς για μια ακόμα μέρα. Μετά θέλω να σε εισαγάγω σ’ όλη τη χαρά κι ειρήνη που επιθυμώ για σένα. Σου αποκαλύπτω κάτι επιπλέον σχετικά με τη φύση Μου. Εγώ είμαι ο Γιαχβέ Ραφα, ο θεραπευτής σου κι ο επιδιορθωτής σου. Και η καρδιά Μου θέλει να λύσει το πρόβλημα της πικρίας σου. Σε θέλω ξανά στην τρυφερή αγκαλιά Μου, που είναι γεμάτη από την παρηγοριά Μου». Ακόμα κι αν κρύβεις πικρία στην καρδιά σου, εξακολουθείς να είσαι το απόκτημα του ΚΥΡΙΟΥ. Κι Αυτός σου προσφέρει ολοκληρωτική θεραπεία. Σου αποκάλυψε τον Εαυτό Του σαν Γιαχβέ Ραφα, τον θεραπευτή σου κι επιδιορθωτή σου, και περιμένει από σένα να Τον εμπιστευτείς.\nΛαχταρά να σε αποκαταστήσει σε μια καθαρή συνείδηση, σε καλή σωματική υγεία, στη θεϊκή Του ειρήνη κι εύνοια. Και σε περιμένει τώρα, θέλοντας να σε συγχωρήσει, και να σε καθαρίσει δίνοντάς σου μια νέα καρδιά. Η γιατρειά Του συμπεριλαμβάνει τη θεραπεία του σώματός σου, αλλά και της ψυχής σου. Η πικρία σε φέρνει σε μια τρομερή κρίση Υπάρχουν πολλοί Χριστιανοί με πικρία που αρνήθηκαν να ζητήσουν τη βοήθεια του ΚΥΡΙΟΥ. Απέρριψαν την προσφορά Του για θεραπεία, σαν να μην καταλάβαινε τον πόνο τους ή το πόσο πληγωμένοι ήσαν. Τώρα νιώθουν ότι απέρριψαν τη μόνη δυνατή θεραπεία τους. Σαν αποτέλεσμα, η πικρία τους τούς σφίγγει τόσο δυνατά, που διαρκεί σ’ όλη τους τη ζωή. Ξαφνικά γίνεται είδωλο στη καρδιά τους. Τώρα, αυτή είναι ο λόγος για τον οποίον ζουν, το επίκεντρο της ζωής τους. Αυτό είναι όλο κι όλο που μπορούν να σκεφτούν ή για το οποίο μπορούν να μιλούν. Κι αυτό αρχίζει να τους αποξενώνει από την οικογένειά τους και τους φίλους τους. «Παρατηρώντας μήπως κάποιος στερείται τη χάρη του Θεού. Μήπως κάποια ρίζα πικρίας, που αναφέρεται, φέρνει ενόχληση και διαμέσου αυτής μολυνθούν πολλοί» (Εβραίους 12:15). Όταν κρατάς την πικρία σου, αυτή θα μολύνει την οικογένειά σου, τα παιδιά σου, τους συνεργάτες σου. Ό,τι αγγίζεις, θα μολύνεται από το πνεύμα της πικρίας σου. Η Γραφή μάς προειδοποιεί να μην απορρίψουμε την προσφορά του Κυρίου για θεραπεία: «Αν εμείς αμαρτάνουμε εκούσια, αφού λάβαμε τη γνώση της αλήθειας, δεν απολείπεται πλέον θυσία για τις αμαρτίες, αλλά κάποια φοβερή αναμονή κρίσης κι έξαψης φωτιάς, η οποία πρόκειται να κατατρώει τους εναντίους» (Εβραίους 10:26-27). Με άλλα λόγια έχουμε λάβει γνώση του Γιαχβέ Ραφα. Κι αν απορρίψουμε την προσφορά Του για θεραπεία και συνεχίζουμε στην πεισματική πικρία, τότε θα πρέπει να αντιμετωπίσουμε τη παιδεία Του. Η δυνατή Του προειδοποίηση είναι: «Επιδιώκετε ειρήνη με όλους και τον αγιασμό, χωρίς τον οποίον κανένας δεν θα δει τον Κύριο» (Εβραίους 12:14). Ο ΚΥΡΙΟΣ που πατάσσει Αν κρατάμε πικρία, έρχεται τελικά καιρός που ο Θεός πρέπει να μας απομονώσει. Φυσικά και εξακουθεί να μας αγαπά, αλλά δεν μπορεί να αφήσει τον ιό μας να μολύνει τους αγίους γύρω μας. Ο ΚΥΡΙΟΣ χρησιμοποιεί αυτού του είδους την κρίση για να αποκαλύψει κάτι άλλο σχετικά με τη φύση Του: Είναι ο Γιαχβέ Μακκέ (יהוה מכּה), «ο Κύριος που πατάσσει».\nΛέει στον Ιεζεκιήλ: «Θα ανταποδώσω σύμφωνα με τους δρόμους σου, και θα είναι τα βδελύγματά σου ανάμεσά σου. Και θα γνωρίσετε ότι εγώ είμαι ο Κύριος, που πατάσσει» (7:9). Ίσως απορείς: «Ο Κύριός μου είναι ένας Θεός που πατάσσει; Που βρίσκεται τότε η χάρη;» Όμως, αυτή η πλευρά της φύσης του Θεού σχετίζεται με τη χάρη Του. Στις Παροιμίες ο Θεός συμβουλεύει κάθε γονιό να χρησιμοποιήσει τη ράβδο για να τιμωρήσει τα ανόητα παιδιά του:\n«Η ανοησία είναι συνδεδεμένη με την καρδιά του παιδιού. Η ράβδος της παιδείας θα την αποχωρήσει απ’ αυτό» (Παροιμίες 22:15). Η παιδεία αυτή έχει σκοπό να τα θεραπεύσει και να τα οδηγήσει και πάλι στη σοφία. Έτσι και ο Κύριος πατάσσει τα ανυπάκουα παιδιά Του για να τα επιστρέψει στις οδούς Του. Ο Γιαχβέ Μακκέ μας λέει: «Ήρθα για να σε πειθαρχήσω, να διορθώσω τους δρόμους σου, αλλιώς, βαδίζεις για τραγωδία. Αν κρατάς πικρία, η ζωή σου θα αρχίσει να διαλύεται. Όλα θα πηγαίνουν προς το χειρότερο. Θα καταλήξεις σε πλήρη σύγχυση. Η οικογενειακή σου ζωή θα γίνει χαοτική. Οι σχέσεις σου θα αρχίσουν να ξινίζουν και θα σκέφτεσαι ότι όλοι είναι εναντίον σου, οι οικογένειά σου, οι φίλοι σου, οι συνεργάτες σου. Θα καταλήξεις στο να χάσεις τα πάντα». Ο ΚΥΡΙΟΣ δε θέλει να χάσει κανένα απ’ τα παιδιά Του. Κι όταν απορρίπτουμε αυτή τη θαυμάσια προσφορά του Γιαχβέ Ροφέ, δεν μένει άλλος δρόμος για θεραπεία. Είναι τότε που γίνεται σε μας ο Γιαχβέ Μακκέ, ο ΚΥΡΙΟΣ που πατάσσει. Είναι η όψη της φύσης Του που αρνείται να μας αφήσει να συνεχίσουμε. Λέει: «Δεν μπορώ να αφήσω την πικρία σου να συνεχίζεται. Ήρθε ο καιρός να πάψει. Ήρθα με αγάπη, έλεος και μεγάλη ευσπλαχνία. Αλλ’ απέρριψες την προσφορά μου επανειλημμένα. Τώρα πρέπει να εφαρμόσω τη ράβδο πάνω σου. Πρέπει να σε πατάξω». Ο Θεός αποκάλυψε αυτή την άποψη του χαρακτήρα Του στον Ισραήλ, μετά που αγνόησε τις πολλές σπλαχνικές Του προειδοποιήσεις. Με μεγάλη αγάπη κι ευσπλαχνία ο ΚΥΡΙΟΣ τούς έστειλε τους δούλους Του, τους προφήτες, προειδοποιώντας ότι αν συνέχιζαν να απορρίπτουν τις κλήσεις Του για υπακοή, θα έπεφτε η οργή Του. «Θα γνωρίσουν ότι εγώ ο ΚΥΡΙΟΣ δεν μίλησα μάταια, ότι επρόκειτο να κάνω σ’ αυτούς αυτά τα κακά» (Ιεζεκιήλ 6:10). «Η ράβδος άνθισε, η υπερηφάνεια βλάστησε» (Ιεζεκιήλ 7:10). Ο Κύριος τους έλεγε: «Η πικρία σας έχει πάρει τώρα την κυριαρχία στη ζωή σας. Έχει ανθίσει σε υπερηφάνεια. Κι αυτό θα σας οδηγήσει στην καταστροφή». Τελικά ο Θεός πάταξε τον Ισραήλ στέλνοντάς τους στην εξορία. Πήρε τη χαρά και την ειρήνη τους κι έφερε ντροπή και ταραχή στη ζωή τους. Όμως, όλο τον καιρό επιδίωκε ένα πράγμα, τη μετάνοια. Ήθελε να συγχωρέσει και να αποκαταστήσει το λαό Του. «Και θα βαστάξουν τη ντροπή τους κι όλες τις παραβάσεις τους, με τις οποίες έγιναν σε Μένα παραβάτες, όταν κατοικούσαν στη γη τους με ασφάλεια και δεν υπήρχε εκείνος που να εκφοβίζει. Όταν τους επαναφέρω από τους λαούς και τους συγκεντρώσω απ’ τους τόπους των εχθρών τους και αγιαστώ σ’ αυτούς, μπροστά σε πολλά έθνη» (Ιεζεκιήλ 39:26-27). Στην ουσία ο Θεός έλεγε:\n«Όταν με γνωρίσετε σαν Γιαχβέ Μακκέ, τον Θεό που πατάσσει για να θεραπεύσει, τότε θα γνωρίσετε απελευθέρωση, νίκη και αποκατάσταση. Θα σας πατάξω με πειθαρχία, για να βγάλω όλη τη θανατηφόρα ανταρσία σας». Ας αφήσουμε τον Γιαχβέ Ραφα να θεραπεύσει την πικρία μας, για να προχωρήσουμε παραπέρα. Ο ΚΥΡΙΟΣ θέλει να μας θεραπεύσει από τις σωματικές αρρώστιες, αλλά κι απ’ τις αρρώστιες της ψυχής μας. Γι’ αυτό και τώρα μας ικετεύει: «Θέλω να σε θεραπεύσω απ’ αυτό που σε βασανίζει. Αλλιώς, θα με γνωρίσεις σαν Γιαχβέ Μακκέ, τον ΚΥΡΙΟ που πατάσσει. Σε αγαπώ και θέλω να διαλέξεις τη θεραπεία». Ας μην απορρίψουμε την αποκάλυψη του Θεού σαν τον θεραπευτή μας, χλευάσουμε τη προσφορά Του κι αρνηθούμε να διορθωθούμε, γιατί τότε θα αντιμετωπίσουμε την παιδεία Του. Είναι ώρα να επιστρέψουμε στον Γιαχβέ Ραφα. Ας αρχίσουμε να προσευχόμαστε: «Κύριε, κουβάλησα αυτή τη πικρία για τόσο πολύ χρονικό διάστημα. Τώρα ξέρω ότι είναι καιρός να ελευθερωθώ. Θέλω να ελευθερωθώ». Αυτός θα την πάρει για το υπόλοιπο της ζωής μας. Το Άγιο Πνεύμα θα μας φέρει μια πρωτόγνωρη ειρήνη, κάνοντάς μας να τραγουδάμε, να χορεύουμε και να φωνάζουμε. Θα κοιμηθούμε σαν να μην έχουμε κοιμηθεί εδώ κι αιώνες, επειδή θα έχουμε επιστρέψει στον τόπο της ευλογίας. Και Αυτός, θα αρχίσει να δουλεύει νέα πράγματα στη ζωή μας, φέρνοντάς μας ανανεωμένη ελπίδα, επειδή διαλέξαμε να Τον γνωρίσουμε σαν Γιαχβέ Ραφα.\nΜας καλεί να μετανιώσουμε για τη πικρία μας. Λαχταρά, όχι μόνο να θεραπεύσει τις σωματικές μας ασθένειες, αλλά ποθεί να θεραπεύσει και την πληγωμένη μας ψυχή. Ας Του την δώσουμε, τώρα.


Υπογράφεται σήμερα στις Βρυξέλλες το πρωτόκολλο ένταξης της πΓΔΜ στο ΝΑΤΟ - Φωνή της Καστοριάς\nΣήμερα υπογράφεται στις Βρυξέλλες το πρωτόκολλο ένταξης της πΓΔΜ στο ΝΑΤΟ, διαδικασία που είχε προαναγγείλει ο γενικός γραμματέας του Οργανισμού, Γενς Στόλτενμπεργκ από την περασμένη εβδομάδα.\nΤο πρωτόκολλο θα υπογραφεί από τον υπουργό Εξωτερικών, Νικολά Ντιμιτρόφ και από τους μόνιμους εκπροσώπους των 29 κρατών-μελών της Συμμαχίας.\nΜε την υπογραφή του πρωτοκόλλου προσχώρησης η Δημοκρατία της Βόρειας Μακεδονίας θα γίνει μέλος του συστήματος και των διαδικασιών του ΝΑΤΟ και θα συμμετέχει στα όργανα της Συμμαχίας ως προσκληθέν κράτος-μέλος, χωρίς δικαίωμα ψήφου.\nΑμέσως μετά, θα ξεκινήσει η διαδικασία κύρωσης του πρωτοκόλλου από τα κοινοβούλια κάθε κράτους-μέλους της Συμμαχίας, με πρώτο την Ελλάδα. Όταν ολοκληρωθεί η διαδικασία κύρωσης και από τα 29 κράτη-μέλη, η πΓΔΜ, με το νέο συνταγματικό όνομά της, Δημοκρατία της Βόρειας Μακεδονίας, θα γίνει πλήρες μέλος του ΝΑΤΟ, με δικαίωμα ψήφου για όλες τις αποφάσεις που λαμβάνει η Συμμαχία.\nΣτα 20 ανέρχονται τα θετικά κρούσματα στον Νομό μας - Τι αναφέρει ο Συντονιστής ΕΟΔΥ Δυτ. Μακεδονίας\nΗ Ομάδα Υποστήριξης Μητρικού Θηλασμού & Μητρότητας Καστοριάς κόβει τη Βασιλόπιτά της


Πότε μια γυναίκα εγκαταλείπει τον άνδρα που αγαπά | Life | ANT1 News\n23:05 | Σάββατο 23 Οκτωβρίου 2021\n26 Ιουλίου 2021 23:59\nΠότε μια γυναίκα εγκαταλείπει τον άνδρα που αγαπά\nΤι είναι αυτό που ωθεί μια γυναίκα να εγκαταλείψει κάποιον που αγάπησε πολύ; Κάποιον με τον οποίο αρχικά ονειρεύτηκε να περάσει το υπόλοιπο της ζωής της μαζί του; Κάποιον με τον οποίο μπορεί να έχει παιδιά, κοινές αναμνήσεις και άλλα άπειρα κοινά βιώματα; Κάποιον με τον οποίο έχει κοιμηθεί εκατοντάδες ή και χιλιάδες νύχτες μαζί; Μια γυναίκα δεν εγκαταλείπει τον άνδρα που αγαπά χωρίς να δώσει αγώνα για να μην χαθούν.\nΣύμφωνα, όμως, με έρευνα που δημοσιεύθηκε στο American Sociological Association το 70% των αιτήσεων διαζυγίων κατατίθενται από γυναίκες. Πράγμα που σημαίνει ότι η πιθανότητα να εγκαταλείψει μια γυναίκα τον άνδρα της δεν είναι διόλου απίθανη.\nΜε βάση τις μαρτυρίες γυναικών που έχουν βρεθεί σε αυτή τη θέση, 4 φαίνεται να είναι οι βασικοί λόγοι που είναι πιθανό να οδηγήσουν μια γυναίκα σε αυτή την απόφαση.\nΝιώθει ότι αγνοείται ή ότι δεν εκτιμάς την αξία της\nΗ ψαγμένη πληροφορία που χρειάζεται να ξέρεις: οι γυναίκες απατούν τους άνδρες τους - ακόμα κι αν τους αγαπούν - όταν δεν είναι ευτυχισμένες στη σχέση τους. Έρευνα επιβεβαιώνει ότι το 56% των γυναικών που έχουν απατήσει δήλωναν την περίοδο της απιστίας δυστυχισμένες. Η παραμέληση είναι ένας βασικός λόγος που μια γυναίκα καταλήγει να απατήσει. Οι ειδικοί στις σχέσεις των δύο φύλων επιβεβαιώνουν ότι, ενώ οι άνδρες απατούν κυρίως για σεξουαλικούς λόγους, οι γυναίκες αναζητούν το ενδιαφέρον, τη σημασία και την επιβεβαίωση που δεν εισπράττουν από τον σύντροφό τους. Τι άλλο χρειάζεται να ξέρεις; Ότι η παραμέληση είναι μορφή κακοποίησης. Ως εκ τούτου, μια γυναίκα που εγκαταλείπει τον σύντροφό της λόγω παραμέλησης είναι μια κακοποιημένη γυναίκα.\nΕίσαι απών από τη ζωή της\nΔεν έχει σημασία αν ζείτε στο ίδιο σπίτι μαζί. Αν τρώτε μαζί, αν κοιμάστε μαζί, αν χτίζετε το σπίτι σας μαζί, αν μεγαλώνετε τα παιδιά σας μαζί. Εκείνη σε θέλει δίπλα της στα μικρά σημαντικά δικά της. Για να διαλέξετε το χρώμα του υφάσματος για τους καναπέδες στο σαλόνι, για να δείτε μαζί την αγαπημένη της σειρά, για να φάτε στο αγαπημένο της εστιατόριο (με εσένα θέλει να πάει εκεί κι όχι με τις φίλες της), ή για να σου λέει όλα όσα έγιναν στη δουλειά την ώρα που μαγειρεύει. Κουραστικό μερικές φορές -δεν λέω-, όμως η ζωή μπορεί να σου φανεί απελπιστικά άδεια, όταν εκείνη εξαφανιστεί από τη ζωή σου. Και η απουσία της περισσότερο αβάσταχτη από όσο μπορείς να φανταστείς.\nAstraZeneca - Κρήτη: Ο σύζυγος της Γλυκερίας που πέθανε μετά το εμβόλιο, θα κάνει την 2η δόση\nΑλόννησος - “Κωστής”: οργή για τη φώκια που σκότωσε ψαροντουφεκάς\n“Άγριες Μέλισσες”: 22 φωτογραφίες από τα γυρίσματα του τρίτου κύκλου


Γιατί η ηγεσία των ΑΕΙ σιωπά; - sep4u.gr\nSeptember 1, 2020 September 1, 2020 by Καλοδήμος Δ.\nΕφημερίδα ΤΑ ΝΕΑ – 01/09/2020 (σελ. 7)\nΤι έχει πάθει αυτός ο τόπος;\nΤΟΥ ΜΙΧΑΗΛ ΠΑΣΧΑΛΗ\nΤι έχει πάθει αυτός ο τόπος και ορκίζεται ομόθυμα και ομόφωνα πίστη σε ένα απολύτως αναξιόπιστο και παράλογο σύστημα εισαγωγής στα ΑΕΙ, σύμφωνα με το οποίο τις βάσεις εισαγωγής ορίζει το χρηματιστήριο των επιδόσεων των υποψηφίων και όχι οι σταθερές εκπαιδευτικές και επιστημονικές απαιτήσεις των τμημάτων;\nΤι έχουν πάθει οι ηγεσίες του υπουργείου Παιδείας και αρνούνται να επαναφέρουν τουλάχιστον ως κατώτατο όριο εισαγωγής στα ΑΕΙ τη «βάση του 10», την οποία κατάργησε το 2010 η Αννα Διαμαντοπούλου – και επέμεινε πεισματικά στην απόφασή της –, με αποτέλεσμα η κατρακύλα των βάσεων να μην έχει τέλος; Τι έχει πάθει η Εθνική Αρχή Ανώτατης Εκπαίδευσης (που διαδέχθηκε την ΑΔΙΠ) και δεν βλέπει ότι με τη συνεχή υποβάθμιση της ποιότητας των προπτυχιακών σπουδών, η οποία συντελείται de facto ερήμην των τμημάτων, κάθε έννοια «αξιολόγησης» των ΑΕΙ στερείται οποιουδήποτε νοήματος; Τι έχουν πάθει οι πρυτάνεις, οι κοσμήτορες, οι πρόεδροι τμημάτων, τα μέλη ΔΕΠ των ΑΕΙ και σιωπούν μπροστά σε αυτή την τραγική κατάσταση, αντί να ξεκινήσουν σταυροφορία για να την ανατρέψουν;\nΟ μέσος όρος των φετινών βάσεων εισαγωγής στα τρία τμήματα της Φιλοσοφικής Σχολής του Πανεπιστημίου Κρήτης, όπου υπηρέτησα μέχρι το 2015, κατέβηκε για πρώτη φορά κάτω από τα 10.000 μόρια, στα 8.560. Το 2015 που αφυπηρέτησα ο μέσος όρος ήταν 13.000 μόρια, αλλά η καθοδική πορεία είχε ξεκινήσει νωρίτερα και ήταν δεδομένο ότι θα συνεχιστεί. Ως εκπαιδευτικός και ως πολίτης αυτής της χώρας αισθάνομαι ντροπή για αυτό το κατάντημα. Χωρίς γλώσσα, λογοτεχνία και ιστορία δεν υπάρχει εκπαίδευση και κυρίως δεν υπάρχει παιδεία.\nΠαρά τις δραματικές εξελίξεις – στο 42% των τμημάτων οι βάσεις του 2020 είναι κάτω από τα 10.000 μόρια – η υπουργός και ο υφυπουργός Παιδείας περιορίστηκαν στα τυπικά μηνύματα, με τα οποία συνεχάρησαν τους επιτυχόντες. Δεν υπήρξε ούτε αναγνώριση του προβλήματος, ούτε άμεση και κατεπείγουσα κινητοποίηση, ούτε επανάληψη των υποσχέσεων για επαναφορά «της βάσης του 10» και εισαγωγή επιπλέον κριτηρίων ανά τμήμα. Αναρωτιέμαι, πάντως, πώς αισθάνθηκε ο υφυπουργός Βασίλης Διγαλάκης, καθηγητής και τέως πρύτανης του Πολυτεχνείου Κρήτης, όταν έμαθε ότι σε ένα τμήμα του εν λόγω ιδρύματος η φετινή βάση εισαγωγής ήταν 2.650 μόρια.\nΗ απάντηση στο κεντρικό ερώτημα «τι έχει πάθει αυτός ο τόπος;» δεν είναι δύσκολη. Η έλλειψη οποιασδήποτε αντίδρασης οφείλεται σε μια σειρά από λόγους, ανεξάρτητους ή σε συνδυασμό: στον φόβο του πολιτικού κόστους, στην αδιαφορία και την απάθεια που φτάνει μέχρι τον μιθριδατισμό, στον ατομισμό που φροντίζει μόνο για την προαγωγή του ιδίου συμφέροντος. Και να μην το ξεχάσω: στην πάγια συνήθεια της εκάστοτε ηγεσίας του υπουργείου Παιδείας να μην επιλέγει «ενοχλητικούς» συνεργάτες, που θα της υπενθυμίζουν ποια είναι τα πραγματικά προβλήματα της εκπαίδευσης.


Μεγάλη φωτιά στη Νέα Μάκρη, δεν κινδυνεύουν σπίτια... Εμπρησμός;\nΔεν κινδυνεύει κατοικημένη περιοχή – σύμφωνα με την Πυροσβεστική – από την μεγάλη πυρκαγιά που εκδηλώθηκε ακριβώς στις 2:17 τα ξημερώματα στην περιοχή Λιβίσι της Νέας Μάκρης Αττικής και αρχικά βρισκόταν κοντά σε σπίτια. Στη συνέχεια, η φωτιά άλλαξε κατεύθυνση και πλέον βρίσκεται σε δασική έκταση. Στο σημείο επιχειρούν 98 πυροσβέστες με 35 οχήματα και 4 πεζοπόρες ομάδες, υδροφόρες της περιφέρειας και ΟΤΑ, μηχανήματα έργου, οχήματα εθελοντών πυροσβεστών και η Ελληνική Αστυνομία. Αναμένεται να συνδράμουν ε Δείτε όλο το άρθρο


ΕΛΛΑΣ ΑΡΧΗ ΤΩΝ ΠΑΝΤΩΝ: Σαν σήμερα στις 23 Φεβρουάριου του 532 μ.Χ τίθενται τα θεμέλια της Αγίας Σοφίας\nΟ αυτοκράτωρ έδωσε στους δύο αρχιτέκτονες όλα τα μέσα και επιστατούσε ο ίδιος για την ταχύτερη περάτωση του έργου. Το ρυθμό της Αγίας Σοφίας χαρακτηρίζει αρμονία και ελαφρότητα, διαχέεται με άφθονο φως από τα πολλά παράθυρα (σε αντίθεση με τον γοτθικό ρυθμό της Notre Dame των Παρισίων).\nΕπιπλέον, με τον κεντρικό θόλο ( ο οποίος κατέρρευσε το 562 εξαιτίας ενός ισχυρού σεισμού και στερεώθει εκ νέου), δεχόμενον τις προς τον παντοκράτορα δεήσεις, αποτελεί ιδιάζοντα τύπο ναού. Μοναδικός ήταν επίσης ο πλουσιώτατος διάκοσμος, όχι μόνον των ποικολοχρόων και σπανίων μαρμάρων, αλλά και των επί κυανού εδάφους χρυσών μωσαϊκών, των χρυσών και αργυρών σκευών με την άφθονη επιχρύσωση.\nΣε αντίθεση με την αρχαία ελληνική λιτότητα, ο χριστιανικός Ελληνισμός, υπό την επίδραση της Ανατολής, εισάγει στην Αγία Σοφία τον πλούσιο διάκοσμο ως καλλιτεχνικό στοιχείο.


Η Εφορία, οι ελαιοπαραγωγοί και τα ελαιουργεία – AmaliadaNews.gr\nOIKONOMIA, ΑΓΡΟΤΙΚΑ, ΕΛΛΑΔΑ\nΗ Εφορία, οι ελαιοπαραγωγοί και τα ελαιουργεία\n14 Νοεμβρίου 2016 • 2 Σχόλια\nΟδηγίες προς…ναυτιλομένους δίνει ο φοροτεχνικός κ. Γ. Παπαδημητρίου ενόψει και της νέας ελαιοκομικής περιόδου, η οποία βρίσκεται ήδη σε εξέλιξη σε πολλες περιοχές της χώρας\nΗ περίοδος συγκομιδής της ελιάς άρχισε σε κάποιες περιοχές, ενώ σε κάποιες πρόκειται να αρχίσει τις επόμενες ημέρες.\nΟι αγρότες – παραγωγοί του κανονικού καθεστώτος.\nΣτις περισσότερες περιπτώσεις μικρού κλήρου, το λάδι που παράγεται, προορίζεται αποκλειστικά για οικιακή χρήση από την οικογένεια του παραγωγού. Ακόμη και στις περιπτώσεις αυτές όμως, δημιουργούνται προβλήματα στις συναλλαγές που μπορεί να οδηγήσουν σε φορολογικές κυρώσεις και πρόστιμα.\n-Η παροχή υπηρεσίας του ελαιοτριβείου, έχει ΦΠΑ σε κάθε περίπτωση, ανεξάρτητα αν ο παραγωγός είναι αγρότης του ειδικού, του κανονικού, ελεύθερος επαγγελματίας, συνταξιούχος κλπ.\n-Τη δακοκτονία στην περίπτωση του αγρότη ειδικού καθεστώτος την αποδίδει το ελαιοτριβείο. Αντίθετα στην περίπτωση συναλλαγής με αγρότη του κανονικού καθεστώτος, η δακοκτονία αποδίδεται από τον παραγωγό.\n-Για το λάδι που κρατά το ελαιοτριβείο για να πληρωθεί, δεν χρειάζεται να εκδώσει τιμολόγιο αγοράς, καθώς όπως έχει οριστεί από το με αρ. πρωτ. 1018623/128/0015/02.05.07, είναι δυνατή η απεικόνιση τόσο της παρεχόμενης υπηρεσίας, όσο και της αγοράς του προϊόντος σε ένα στοιχείο».\n← Δύσκολες ώρες για τον Θάνο Πλεύρη\nΤα σημερινά αποτελέσματα της Α1 Κατηγορίας Ηλείας →


Έκθεση EY: Σημαντική μείωση των συγχωνεύσεων και εξαγορών στον κλάδο των βιοεπιστημών το 2020 – αναμένεται αυξημένη δραστηριότητα το 2021 | EY Greece\nΈκθεση EY: Σημαντική μείωση των συγχωνεύσεων και εξαγορών στον κλάδο των βιοεπιστημών το 2020 – αναμένεται αυξημένη δραστηριότητα το 2021\nΗ δραστηριότητα συγχωνεύσεων και εξαγορών (Σ&Ε) στον κλάδο των βιοεπιστημών ανήλθε σε $159 δισ. το 2020, πέφτοντας σε ένα από τα χαμηλότερα επίπεδα από το 2014.\n► Η αξία των συγχωνεύσεων και εξαγορών στον κλάδο των βιοεπιστημών για το 2020, έπεσε στα $159 δισ.\n► Μόνο το 12% των κεφαλαιακών αποθεμάτων των βιοφαρµακευτικών εταιρειών για εξαγορές, έχει αξιοποιηθεί κατά το 2020\n► Περισσότερες συμφωνίες, αλλά μικρότερες σε αξία: Μόνο ένα megadeal σημειώθηκε το 2020, στον χώρο των βιοφαρμακευτικών εταιρειών. Οι υψηλές αποτιμήσεις και οι ισχυρές δημόσιες αγορές, πιθανότατα οδήγησαν τους αγοραστές να επικεντρωθούν σε συμφωνίες μικρότερου μεγέθους.\n► Οι συμμαχίες παρέμειναν ένας τρόπος αντιστάθμισης του κινδύνου και πρόσβασης σε απαραίτητες τεχνολογίες ή προϊόντα, και ειδικότερα σε ψηφιακές τεχνολογίες. Όσον αφορά, τόσο τον αριθμό, όσο και την αξία των συμφωνιών, οι συμμαχίες μεταξύ βιοφαρμακευτικών εταιρειών το 2020 αυξήθηκαν σημαντικά: έως τις 30 Νοεμβρίου, οι αγοραστές υπέγραψαν 261 συμφωνίες για συνεργασίες, αξίας σχεδόν $140 δισ. σε προκαταβολές και ενδιάμεσες πληρωμές.\n► Βελτίωση της εικόνας υστέρησης ανάπτυξης στον χώρο των βιοφαρμακευτικών: Οι ισχυρές αλυσίδες εφοδιασμού και η αλλαγή στρατηγικής με την έμφαση σε προϊόντα που συνδέονται με τον COVID-19 – ειδικά τα εμβόλια – βοήθησαν τις μεγάλες βιοφαρμακευτικές εταιρείες να περιορίσουν τις βραχυπρόθεσμες επιπτώσεις της πανδημίας στις πωλήσεις. Ως αποτέλεσμα, η υστέρηση στην ανάπτυξη στον χώρο των βιοφαρμακευτικών μειώθηκε το 2020, από $60 δισ., σε λιγότερο από $35 δισ.\n► Αναξιοποίητα κεφαλαιακά αποθέματα για εξαγορές, στον χώρο των εταιρειών ιατρικής τεχνολογίας: Οι μεγάλες εταιρείες ιατρικής τεχνολογίας έχουν σημαντικά αποθέματα κεφαλαίου διαθέσιμα για εξαγορές. Σε συνδυασμό με το γεγονός ότι ανάμεσα στις κορυφαίες 35 εταιρείες ιατρικής τεχνολογίας, το αναπτυξιακό κενό το 2020 αυξήθηκε από $9 δισ. σε $29 δισ., καθώς οι επεμβάσεις καθυστέρησαν ή ακυρώθηκαν, το 2021 θα μπορούσε να είναι η χρονιά που οι εταιρείες ιατρικής τεχνολογίας θα απελευθερώσουν τη δυναμική τους για εξαγορές. Δύο από τις μεγαλύτερες συμφωνίες στον κλάδο των βιοεπιστημών κατά το 2020, επιβεβαιώνουν αυτήν τη δυναμική, με ευκαιρίες να αναδύονται στη διάγνωση και τη φροντίδα εξ αποστάσεως (virtual care).


Τα νέα του Παναιτωλικού: Όνειρο ήταν και πάει…\nΑνώνυμος 11 Μαρτίου 2018 - 7:14 μ.μ.\nΓια πειτε σημερα που δεν επαιζε ο βασιλουδης;τι εφταιγε και χασαμε\nΑν ανανεώσουν στον Δέλλα θα μιλάμε για έγκλημα.\nRipper 6 11 Μαρτίου 2018 - 10:55 μ.μ.\nΑν συνεχίζεις να γράφεις πρέπει να σου βρούμε ψυχολογο\nΑνώνυμος 14 Μαρτίου 2018 - 8:34 μ.μ.\nΕγω εχω ψυχκλογο εσγ εχεις ομορφαντρα μου....χαχα\nRipper 6 17 Μαρτίου 2018 - 12:07 π.μ.\nΕντάξει φίλε μου μην νευριάζεις θα μας βρω ψυχολόγο για να γίνουμε καλα\nΑνώνυμος 11 Μαρτίου 2018 - 7:15 μ.μ.\nΟ ΒΑΣΙΛΟΥΔΗΣ ΣΑΣ ΕΦΤΑΙΓΕ ΡΕ!\nΑνώνυμος 11 Μαρτίου 2018 - 8:32 μ.μ.\nΕχεις δικιο φιλε μου δεν το ςχεις καταλαβει δε γουσταρουν τα δικα μας παιδια θελουν μονο ξενους ...δεν τα στηριζουν περιμενουν να δουν τι λαθος θα κανουν να αρχιζουν να βριζουν γι αυτο δε μπορουν να παιξουν ...τι τις θελουν τις ακαδημιες δεν καταλαβαινω ουτε τους πουλανε ουτε τους χρησιμοποιουν ρε ουστ απο δω ....αρρωστημενω κατασταση....\nΑνώνυμος 12 Μαρτίου 2018 - 2:53 μ.μ.\nΣΥΜΦΩΝΩ ΦΙΛΕ ΜΟΥ! ΟΠΩΣ ΤΑ ΛΕΣ!ΜΕ ΤΟΝ ΠΑΟ ΠΟΥ ΝΙΚΗΣΑΜΕ ΜΕ ΒΑΣΙΛΟΥΔΗ ΜΑΙ ΚΑΘΕ ΜΙΚΡΟ ΔΕΝ ΛΕΓΑΜΕ ΤΙΠΟΤΑ ΤΗ ΠΡΟΗΓΟΥΜΕΝΗ ΦΟΡΑ ΠΟΥ ΧΑΣΑΜΕ ΕΦΤΑΙΓΑΝ ΟΙ ΝΕΟΙ ΠΟΥ ΕΠΑΙΖΑΝ. ΧΤΕΣ ΚΟΥΒΕΝΤΑ ΓΙΑ ΤΟΥΣ ΞΕΝΟΥΣ\nGyzi 6 11 Μαρτίου 2018 - 7:15 μ.μ.\nΠαλιά τους τέχνη κόσκινο κ άλλη μια επαγγελματική ήττα ... Ντροπή σας δεν σεβεστε τπτ πια... Κρίμα γ τον λαό του Παναιτωλικού ...\nchantzopoulousquare 11 Μαρτίου 2018 - 7:21 μ.μ.\nΚακη εμφανιση που πρεπει να προβληματισει.\nΠεραστικα στον Αργκους και περιμενουμε συντομα ΚΑΛΑ ΝΕΑ.\nΣυγχαρητηρια σε ολους οσους ταξιδεψαν και στηριξαν την ομαδα.\nΚαλη επιστροφη σε ολους.\nΥ.Γ.Αdmin,οταν εχουμε νεα για τον Αργκους,παρακαλω δημοσιευσε τα αμεσως\nΑνώνυμος 11 Μαρτίου 2018 - 7:23 μ.μ.\nΣισυφος.Κριμα για τα παιδια που εκαναν εκδρομη μεχρι τη Ξανθη\nΑνώνυμος 11 Μαρτίου 2018 - 7:28 μ.μ.\n...Η ΧΡΟΝΙΑ ΤΕΛΕΙΩΣΕ ΕΥΤΗΧΩΣ ΔΗΛΑΔΗ ΠΟΥ ΑΠΟΛΛΩΝΑΣ ΚΑΙ ΚΕΡΚΥΡΑ ΕΧΟΥΝ ΔΥΣΚΟΛΑ ΜΑΤΣΑΚΙΑ ΓΙΑΤΙ ΜΙΑ ΗΤΤΑ ΕΔΩ ΜΕΣΑ ΑΠΟ ΓΙΑΝΝΕΝΑ ΚΑΙ ΔΕΔΟΜΕΝΟΥ ΟΤΙ ΚΑΙ Η ΛΑΜΙΑ ΚΑΙΓΕΤΑΙ ΚΑΙ Ο ΑΣΤΕΡΑΣ ΚΥΝΗΓΑΕΙ ΘΑ ΤΡΕΧΑΜΕΕΕΕΕ....ΜΕ ΤΗΝ ΟΜΑΔΑ ΠΟΥ ΕΧΟΥΜΕ....ΟΣΟ ΓΙΑ ΕΥΡΩΠΕΣ ΚΤΛ .... ΓΕΛΑΝΕ ΚΑΙ ΟΙ ΠΕΤΡΕΣ.\nRipper 6 11 Μαρτίου 2018 - 7:30 μ.μ.\nΔεν ξέρω τι γίνεται στην ομάδα όταν ακούγεται η ιδέα για Ευρώπη.πριν 3 χρόνια το ίδιο και τώρα η ίδια ιστορία.κριμα για τον κόσμο που ταξιδεύει 1500 χιλιόμετρα για να δει αυτό το χάλι.απογοητευση.η ομάδα δεν μπήκε για να κερδίσει και θυμησε εποχές χαβου.καλη συνέχεια και ας ελπίσουμε να σταματήσει γρήγορα αυτή η μικρή κοιλιά με 2 ήττες\nΥΓ1:μπράβο στην θύρα 6 που πήγε για ακόμη μια φορά κοντά στην ομάδα\nΥΓ2:περαστικά σε Τσοκανη και Αργκους.κριμα πάντως έχουμε σιχαθεί τους τραυματισμούς\nΑνώνυμος 11 Μαρτίου 2018 - 7:34 μ.μ.\nΚλασικος Παναιτωλικος! Μολις παει να γινει το βημα παραπανω βραχυκυκλωνει!\nΑνώνυμος 11 Μαρτίου 2018 - 7:40 μ.μ.\nΧαλια η ομαδα και σημερα.\nΚριμα γιατι ειχα πιστεψει οτι μπορουμε να χτυπησουμε την 5η θεση,σιγα την Ξανθη και τον Πανιωνιο.\nΥΓ Περαστικα στον Αργκους,ελπιζω να μην εχει κατι σοβαρο ειχε ασχημη πτωση.\nΥΓ(2)Φανταστικη η θυρα 6 και στην αλλη ακρη της Ελλαδος.Μπραβο λεβεντες.\nΑνώνυμος 11 Μαρτίου 2018 - 7:45 μ.μ.\nΚαθε χρονο τα ιδια να πηγαινουμε απλα για να χασουμε, ουτε λιγο νευρο στο παιχνιδι καθολου παθος. Με τον Απολλωνα τουρισμο με την Ξανθη τουρισμος στην Βορεια Ελαδα.Το μονο που εχουμε να λεμε ειναι ευτυχως σωθηκαμε.\nΕυχομαι ο ΑRGUS να ειναι καλα το παιδι.\nΑνώνυμος 11 Μαρτίου 2018 - 7:59 μ.μ.\nΑηδιαστικη αδιαφορια. Τα παρατησαν τα κωλοπαιδα. Εχουμε κανει τις ξανθες και τις τριπολες ομαδες. Διοικηση δεν ελεγχει τπυς παιχτες που σταματουν να παιζουν καθε μαρτιο. ΑΠΑΡΑΔΕΚΤΟΙ ΟΛΟΙ ΤΟΥΣ 1400 ΧΛΜ ΚΑΙ 20 ΕΥΡΩ ΕΙΣΗΤΗΡΙΟ ΔΕ ΣΕΒΑΣΤΗΚΑΝ.ΜΟΝΟ ΜΑΡΙΝΑΚΗΣ ΝΤΙΑΖ ΠΑΛΕΥΑΝ. ΝΑ ΣΗΜΕΙΩΘΕΙ ΟΤΙ ΧΕΙΡΟΚΡΟΤΗΣΑΝ ΤΗΝ ΚΕΡΚΙΔΑ ΜΟΝΟ ΚΥΡΙΑΚΙΔΗΣ ΜΑΡΙΝΑΚΗΣ ΧΑΝΤΑΚΙΑΣ ΓΙΑΝΝΙΩΤΗΣ\nGatos 11 Μαρτίου 2018 - 8:29 μ.μ.\nΤο παραμύθι με τις καραβιες αδιάφορων γυρολογων πρέπει να τελειωσει...\nΑνώνυμος 11 Μαρτίου 2018 - 8:30 μ.μ.\nΟ ΙΤΑΜΠΕΛ ΠΟΛΥ ΚΑΚΟΣ! ΕΚΤΟΣ ΚΛΙΜΑΤΟΣ! ΚΑΛΥΤΕΡΑ ΝΑ ΞΕΚΙΝΑΓΕ Ο ΒΑΣΙΛΟΥΔΗΣ\nΚωνσταντίνος Σαμψών 11 Μαρτίου 2018 - 8:31 μ.μ.\nΠΡΟΣΤΙΜΟ στους παίκτες μήπως θυμηθούν πως παίζεται το ποδόσφαιρο.\nΣυχγαρητήρια στους οργανωμένους που βρέθηκαν στην Ξάνθη\nΕκτός των άλλων απαράδεκτων λαθών που έγιναν σήμερα μήπως μπορεί κάποιος να μου εξηγήσει που αποσκοπούσαν αυτές οι κοντινές μπαλιές του Κυριακίδη;\nΥπάρχει κάποιος λόγος να μας κοψοχολιάζει κάθε φορά και δεν τον ξέρω;\nΑνώνυμος 13 Μαρτίου 2018 - 9:05 μ.μ.\nposes fores eftase i mpala (eleuthero) sto kentro kai kratises misi mpala.......giati anarotiese loipon\nΑνώνυμος 11 Μαρτίου 2018 - 8:41 μ.μ.\nΑνώνυμος 18 Μαρτίου 2018 - 1:11 μ.μ.\n.....κι αλλος με μπλοκακι ορθογραφιας .... θα σου στελνουμε αναφορα να περνας τις ωρες σου\nΣκομαϊδας 11 Μαρτίου 2018 - 9:01 μ.μ.\nΑπογοήτευση! Δεν καταλαβαίνω πως μπήκαμε στη Λεωφόρο για να κερδίσουμε, ενώ στην Ξανθη είχαμε πλανο να κάτσουμε πίσω και να περιμένουμε. Εντάξει, έλειπε ο Μαζουρεκ, αλλα ούτε ένα σουτ δεν επιχειρησαμε, ενώ φετος σουτ εκτός περιοχής μας έχουν ξελασπωσει πολλές φορές. Βεβαια ήταν καλά κλεισμένη η Ξάνθη. Δε νομίζω όμως ότι ειναι και πολύ καλύτερη του Παναθηναϊκού φέτος.\nΟ Ιταμελ αρνητικοτατος. Ο Πάουλο για μια ακόμη φορά μας εξέθεσε με το κουτο φάουλ του γκολ και την ανούσια κιτρινη κάρτα. Τα έχει ξανακάνει αυτά. Ο Κυριακίδης μας εσωσε από δεύτερο γκολ 1-2 φορές. Ο Κλεσιο δεν μπορει να ελέγξει την μπάλα.\nΚρίμα που εκεί που ανεβηκαμε μείναμε με 10 παίχτες.\nΚάθε απωλεια βαθμών στην έδρα μας στα επόμενα ματς είναι ανεπίτρεπτη.\nένα είναι σίγουρο με τέτοιες εμφανίσεις που κάνει ο Μιχαι σε λιγο θα φτάσει το επίπεδο του Μόρα...Είναι που είναι αργός κάνει και δωρακια στους αντιπάλους...\nΑνώνυμος 11 Μαρτίου 2018 - 11:55 μ.μ.\nΦίλε ο μιχαι έχει σκάσει δεν μπορεί αλλο.Είναι 20 χρονών και έχει βγάλει όλα τα παιχνίδια βασικός\nΑνώνυμος 12 Μαρτίου 2018 - 1:48 π.μ.\nΠες τα γιατι θα τρελαθούμε εδώ μέσα\nΚΑΘΕ ΧΡΟΝΟ ΠΟΥ ΜΕΝΟΥΜΕ SUPERLEGUE Η ΟΜΑΔΑ ΜΕΓΑΛΩΝΕΙ ΚΑΙ ΑΛΛΟ. ΣΕ ΚΑΘΕ ΠΕΡΙΠΤΩΣΗ ΕΠΙΤΥΧΗΜΕΝΗ ΧΡΟΝΙΑ!ΜΠΡΑΒΟ ΣΕ ΟΛΟΥΣ! ΠΑΝΑΙΤΩΛΙΚΑΡΑ ΓΙΑ ΠΑΝΝΤΑ!\nΑνώνυμος 11 Μαρτίου 2018 - 10:30 μ.μ.\nΠρέπει να ήταν κάποιος αρκετά αφελής για να πίστευε σε ευρωπαική έξοδο.Δεν θέλουν απλά γι αυτό παρουσιάστηκαν αδιάφοροι στη Ριζούπολη και στη Ξάνθη.Γι αυτό το λόγο ακριβώς ο κόσμος έχει ξενερώσει όταν το χει δεί πολλές φορές το ίδιο σκηνικό.\nΑνώνυμος 11 Μαρτίου 2018 - 10:36 μ.μ.\nΜεταβτο ματς με Απολλωνα εγραψα: "Ματιασμενοι"; ΑΠΟΚΛΕΙΕΤΑΙ.Το συνδρομο "της χυμενης καρδαρας"; Ισως..............Σημερα συμπληρωνω πολλη "ανεμηκη φανελα" για Α' Εθνικη και για να αρχισουμε να φτιαξουμε "σοβαρη" φανελα οχι βαρεια γιατι για εκει θελουμε πολλους φουρνους καρβελια να φτασουμε, θελει πολλη διοικητικη δουλεια.Μακη μου δεν χτιζεις νοοτροποια με δηλωσεις μετα την παραμονη της ομαδας τυπου, "κοιταμε καθε ματς ξεχωριστα και θα δουμε στο τελος που θα φτασουμε".Μακη μου με τετοιες δηλωσεις χτιζεις ΔΗΜΟΣΙΟΫΠΑΛΙΚΗ νοοτροποια και οχι ομαδας που ψαχνει το κατι παραπανω.Μακη μου μηπως ηλθε ο καιρος να ξεφυγουμε απο αυτο;G.D.\nΑνώνυμος 11 Μαρτίου 2018 - 10:39 μ.μ.\nο μυγας εφταιγε σημερα?δεν κοιταται το Μιχαι το παλτο που ηταν ο χειροτερος παιχτης σημερα αλλα και στα 4 τελευταια ματς.Στο γκολ παλι σημερα ηταν ανυπαρκτος,τα στοπερ πδεπει να καθαριζουν και οχι να κρυβονται να βγουν απ τβν ευθυνη.\nΑνώνυμος 12 Μαρτίου 2018 - 12:11 π.μ.\nΑνώνυμος11 Μαρτίου 2018 - 10:39 μ.μ.Φιλε μου θα σου βαλω πιπερη στο στομα.Δεν μιλαμαι ετσι για την "ιερη αγελαδα" των φιλαθλων της ομαδας μας.G.D.\nΑνώνυμος 12 Μαρτίου 2018 - 9:55 π.μ.\nΠες τα ρε φιλε μας εχουν γκαστρωσει....\nΑνώνυμος 12 Μαρτίου 2018 - 7:30 μ.μ.\nΠοιος σε γκαστρωσε?\nΑνώνυμος 12 Μαρτίου 2018 - 11:23 μ.μ.\nΘα βγαλουμε τον μυγα καλο επειδη κοιμαται ο μιχαι οπως και ολη η ομαδα με την αδιαφορια της. Μυγας=επικυνδυνος\nΑνώνυμος 15 Μαρτίου 2018 - 3:12 μ.μ.\nΑκου εσυ πολυξερε...πρωτον δεν παιζει μπαλα για να σου αρεσει εσενα και σε πεντε εξι αλλους και αν δσ σου αρεσει μην τον βλεπεις ...παιζει μπαλα επειδη γουσταρει να παιζει αυτο το επαγγελμα διαλεξε και δεν ειναι απαραιτητο να αρεσει σε ολους ας τον βκεπουν αυτοι που τους αρεσει ...εσυ πιο ακριβως ειναι το επαγγελμα σου ...μη κρινεις γιατι συντομα θα κριθεις ...===== ανοητος ανεγκεφαλος τεμπελης κακος ζηλοφθονος και αλλα πολλα...μαθε λοιπον να χρησιμοποιεις τις λεξεις ...τι σημαινει επικυνδυνος λοιπον φιλε μου ....ο μυγας φιλε μου ειναι ενα παιδι υποδειγμα στο αγρινιο και ολοι μιλανε με τα καλυτερα λογια γι αυτον ..και το ταλεντο του δεν αμφισβητητε απο κανενα οποτε μην τρωγεσαι με τα ρουχα σου δεν ειναι ωραιο για εσενα μην το παρατραβας λοιπον ..καλο πασχα ...με υγεια.\nRipper 6 17 Μαρτίου 2018 - 12:05 π.μ.\nΑνώνυμε φιλε με έχασες και πολλούς εδώ μέσα μόλις είπες ότι το ταλέντο του δεν αμφισβητηται από κανέναν.το παιδί δεν ξέρω αν έχει ταλέντο αλλά για Α εθνική δεν κανει\nΚι τώρα πιδιά όσων αφουρά τα σκορ τουν επόμινουν αγώνουν τ' Πανιτουλικού μας μπουρούν οι διοικούντις μαζί κι μι τς διοικούντις τουν άλλουν ουμάδουν τς σουπιρλιγκας να παίξνι του αγαπημένου τς πιχνίδ: ιδώ ου παππάς, ικεί ου παππάς, που είνι ου παππάς;;;\nRipper 6 11 Μαρτίου 2018 - 11:03 μ.μ.\nΘέλω να προσθέσω πως κανείς δεν πρέπει να παίζει με τα όνειρα του κόσμου του Παναιτωλικού.μην παίζεις με τα νεύρα του.να σέβεσαι τι έχει κάνει όλα αυτά τα χρόνια που κρατούσε με το χαρτζιλίκι ακόμα την ομάδα ζωντανή πριν έρθει ο Κωστούλας.να σέβεσαι αυτά τουλάχιστον τα 50 παλικάρια(δεν μπορούν να ονομαστούν αλλιώς)η ήρωες που ταξιδεύουν ανεξαρτήτως δυσκολίες και καιρών και δίνουν πόσα λεφτά ταξιδεύουν πόσα χιλιόμετρα για την καψούρα τους.πες τουλάχιστον δεν πάμε για τίποτα και μην τυραννάς τον κόσμο του Παναιτωλικού κάθε φορά που ακούγεται για Ευρώπη.δεν γίνεται να πετάει η ομάδα και μαγικά να γινόμαστε ομάδα Β εθνικής χωρίς τσαμπουκα,χωρίς πάθος χωρίς τιποτα...\nΣτον κύριο που κατηγορεί τον Δέλλα πιο πάνω θα θελα να του πω πως αν δεν είχαμε τον Δέλλα πιθανότατα θα ειμασταν στην θέση του Απόλλωνα και θα παλεβαμε θα την σωτητια\nΑνώνυμος 11 Μαρτίου 2018 - 11:58 μ.μ.\nΑν δεν είχαμε την φαρδια του δελλα εννοείς;\nΑνώνυμος 12 Μαρτίου 2018 - 1:07 π.μ.\nΕλληνικό ποδόσφαιρο : Το χειρότερο στο κόσμο γεμάτο λαμόγια και παράγοντες που μπουκάρουν με πιστόλια και μπράβους και να απειλούν ζωές\nΈλληνας οπαδός : κάφρος που χαίρεται να παίρνει διακρίσεις και πρωταθλήματα και να τα κουνάει στον απέναντι έχοντας ως διοίκηση το κάθε ζάμπλουτο διαπλεκόμενο λαμόγιο επιχειρηματία-γκάνγκστερ\nΠαραιτηθείτε όλοι ασχολούμαστε με μια κωμωδία που λέγεται ελληνικό ποδοσφαιρο , αντι να ασχολούμαστε με μισθούς πείνας και συντάξεις πεινας\nΑνώνυμος 12 Μαρτίου 2018 - 1:22 π.μ.\nΜάκης Χάβος θα λέτε και θα κλαίτε\nΑνώνυμος 12 Μαρτίου 2018 - 1:44 π.μ.\nΓεια σου Δέλλα προπονηταρά...Αφού κέρδισες εντός έδρας με τα χίλια ζόρια, με πολύ τύχη και γκολ οφσαιντ τα δεύτερα της Κέρκυρας, αφού έχασες εκτός έδρας εύκολα απο τη προτελευταία ομάδα της βαθμολογίας, σήμερα έχασες και απο τα δεύτερα της Ξάνθης κάνοντας μόνο 1(!!!) τελική στο 1ο ημίχρονο. Θα έχει πλάκα στο τέλος να μη καταφέρεις να κερδίσεις ούτε τους βαθμούς που μάζεψε ο Χάβος και να τερματίσεις σε χειρότερη θέση...\nΑνώνυμος 12 Μαρτίου 2018 - 1:47 π.μ.\nΟ μιχαι πρέπει επιτέλους να βγει ..\nΔεν έχει το μυαλό του στο παιχνίδι όπως φαίνεται εδώ κ 4 ματς τώρα .. δεν γίνεται δεν μπορεί ν το ζούμε αυτό .. περαστικά στον αργκους! Γρήγορη ανάρρωση\nΑνώνυμος 12 Μαρτίου 2018 - 9:38 π.μ.\nΤωρα ποιος σας φταει ε σας φταει ο μυγας ο χαντακιας ο βασιλουδης ποιος κυριοι της διοικησης ε ....θελατε να κατσουν παγκο να παιξουν οι παιχταραδες σας εχω αειδιασει ...αρρωστια ....ντροπη....\nΑνώνυμος 12 Μαρτίου 2018 - 10:35 π.μ.\nΚαλά ακόμη ασχολείστε με την Super League? χαχαχαχαχαχαχαχααχαχα\nΑνώνυμος 12 Μαρτίου 2018 - 11:05 π.μ.\nΚαλα αυτος ο Ιταμπελ για κοφτη δεν το πηραμε?Τι παιζει μπροστα? Ουτε κοντρολ δεν ξερει.\ntheo 13 Μαρτίου 2018 - 11:42 π.μ.\nΚαι στη Ριζούπολη ήταν απαράδεκτος. 3 στις 4 πάσες τους ήταν λάθος.Καλυτερα Έλληνες, πάρα κάτι τέτοιοι.\nΑνώνυμος 12 Μαρτίου 2018 - 11:11 π.μ.\nΤό όνέίρό χάθίκέ στή ρύζόύπόλή φίλέ admin. Μόνο μπράβο στα παιδιά πόύ τάξίδέψάν στά πήγάδίά,κ από άγρίνίό κ από άξονά.ΓΊΏΡΓΌΣ.ΧΆΝΊΆ\nΑνώνυμος 12 Μαρτίου 2018 - 2:07 μ.μ.\nΤο γενικό συμπέρασμα είναι ότι: δέν θέλουν η ομάδα νά βγεί Ευρώπη, άν κάποιος από εδώ μέσα έχει άλλα συμπεράσματα άς τά καταθέσει.\nαπο Ξηρομερο 13 Μαρτίου 2018 - 3:37 μ.μ.\nΣυμφωνω απολυτα με βαση τα πεπραγμενα....ουτε μπορει ουτε θελει ......δυστυχως φιλε μου !!!! Προτιμουν τη <> της μετριοτητας παρα να κανουν κατι καλυτερο για την ομαδα..Ταλαιπωρια σκετη!!!\nΌταν λες γενικό συμπέρασμα τι ακριβώς εννοείς;Εγώ λοιπόν σου καταθέτω, ότι το συμπέρασμα, το δικό μου, είναι πως δεν χάνουν εσκεμένα για να μην βγούν Ευρώπη.Ορίστε λοιπόν σου κατέθεσα το συμπέρασμα μου, μετά από πολύωρη σκέψη και ανάλυση της αγωνιστικής κατάστασης και παρουσίας της ομάδας μας, καθώς και με ανάλυση της δυναμικής των ομάδων που αντιμετωπίζουμε.Τώρα θα σε παρακαλέσω να μου αναλύσεις πως κατέληξες εσύ, στο δικό σου γενικό συμπέρασμα.\nΑνώνυμος 12 Μαρτίου 2018 - 2:14 μ.μ.\nΜπορεί νά παίζουμε κατά καιρούς ωραίο ποδόσφαιρο νά είμαστε ίσως η πιό καθαρή ομάδα αλλά μέχρι εκεί ,έχουμε κλειστεί σέ ένα κύκλο πού εμείς δημιουργησαμε καί δέν θέλουμε να βγούμε από αυτον, κάποια πρόσωπα που αναφέρονται δέν είναι τό μεγάλο πρόβλημα ίσως είναι ένα μικρό μέρος αλλά πιστεύω ότι αλλού πρέπει νά δούμε ποιά είναι τελικά τά προβληματα πού μάς κρατούν μέσα σέ αυτόν τόν κύκλο (μεταφορικά ι κύκλος)\nΑνώνυμος 12 Μαρτίου 2018 - 4:14 μ.μ.\nΕπ' αόριστον διακοπή του πρωταθλήματος αποφάσισε η κυβέρνηση.Δεν αξίζει να υπάρχει ελληνικό ποδόσφαιρο. Κλείστε το μπουρδέλο να τελειώνουμε.\nΑνώνυμος 12 Μαρτίου 2018 - 11:51 μ.μ.\n5 χρονια εκτος ευρωπης και θα λυθουν ολα\nΑνώνυμος 12 Μαρτίου 2018 - 5:25 μ.μ.\nΚΑΛΗΣΠΕΡΑ ΠΑΙΔΙΑ.ΠΕΡΑΣΑΜΕ ΧΘΕΣ ΕΝΑ ΑΚΟΜΑ ΣΤΕΝΑΧΩΡΟ ΒΡΑΔΑΚΙ.ΠΡΟΒΛΗΜΑΤΙΣΤΗΚΑ-ΟΧΙ ΓΙΑ ΤΗΝ ΗΤΤΑ-ΑΛΛΑ ΓΙΑ ΤΗΝ ΑΣΧΗΜΗ ΕΜΦΑΝΙΣΗ.ΦΕΤΟΣ ΠΟΤΕ ΔΕΝ ΠΙΣΤΕΨΑ ΟΤΙ Η ΟΜΑΔΑ ΜΑΣ ΕΙΧΕ ΤΙΣ ΠΡΟΔΙΑΓΡΑΦΕΣ ΓΙΑ ΔΙΕΚΔΙΚΗΣΗ ΤΗΣ ΠΕΜΠΤΗΣ ΘΕΣΗΣ.Η ΑΓΩΝΙΑ ΜΟΥ ΗΤΑΝ ΜΗΠΩΣ ΚΑΙ ΜΑΣ ΠΑΡΕΙ ΑΠΟ ΚΑΤΩ ΚΑΙ ΒΡΕΘΟΥΜΕ ΣΤΗΝ Β΄ΕΘΝΙΚΗ.ΟΜΩΣ Η ΑΤΙΜΗ ΕΛΠΙΔΑ ΠΕΘΑΙΝΕΙ ΤΕΛΕΥΤΑΙΑ ΚΑΙ ΜΟΛΙΣ ΣΩΘΗΚΑΜΕ ΚΑΙ ΒΡΕΘΗΚΑΜΕ ΛΙΓΟΥΣ ΒΑΘΜΟΥΣ ΑΠΟ ΤΗΝ ΕΥΡΩΠΗ ΔΕΝ ΣΑΣ ΚΡΥΒΩ ΟΤΙ ΕΙΧΑ ΜΙΑ ΜΙΚΡΗ ΕΛΠΙΔΑ ΜΗΠΩΣ-ΚΑΙ ΜΕ ΤΗΝ ΒΟΗΘΕΙΑ ΤΗΣ ΤΥΧΗΣ-ΤΟ ΚΑΤΑΦΕΡΝΑΜΕ.ΔΥΣΤΥΧΩΣ ΠΡΟΣΓΕΙΩΘΗΚΑ ΣΤΗΝ ΠΡΑΓΜΑΤΙΚΟΤΗΤΑ ΚΑΙ ΕΠΙΒΕΒΑΙΩΣΑ ΤΗΝ ΑΠΟΨΗ ΜΟΥ ΟΤΙ ΟΙ ΔΥΝΑΤΟΤΗΤΕΣ ΜΑΣ ΕΙΝΑΙ ΠΕΡΙΟΡΙΣΜΕΝΕΣ ΚΑΙ ΦΤΑΝΟΥΝ ΜΕΧΡΙ ΕΔΩ.ΕΧΩ ΟΜΩΣ ΤΗΝ ΑΠΑΙΤΗΣΗ ΑΠΟ ΤΗΝ ΟΜΑΔΑ ΜΟΥ ΝΑ ΠΑΛΑΙΨΕΙ ΤΑ ΥΠΟΛΟΙΠΑ ΠΑΙΧΝΙΔΙΑ ΓΙΑ ΝΑ ΤΕΡΜΑΤΙΣΟΥΜΕ ΣΕ ΜΙΑ ΑΞΙΟΠΡΕΠΗ ΒΑΘΜΟΛΟΓΙΚΗ ΘΕΣΗ.ΠΕΡΑΣΤΙΚΑ ΣΤΟΥΣ 2 ΤΡΑΥΜΑΤΙΣΜΕΝΟΥΣ ΠΟΔΟΣΦΑΙΡΙΣΤΕΣ ΜΑΣ ΚΑΙ ΞΑΝΑ ΣΥΓΧΑΡΗΤΗΡΙΑ ΣΤΟΥΣ ΦΑΝΤΑΣΤΙΚΟΥΣ ΟΡΓΑΝΩΜΕΝΟΥΣ ΜΑΣ !!-ΓΑΛΛΟΣ-\nαπο Ξηρομερο 12 Μαρτίου 2018 - 10:08 μ.μ.\nΝα δωσω τα συγχαρητγρια και την απεριοριστη εκτιμηση μου στα παιδια που ταξιδεψαν στο αλλο ακρο της χωρας για τη μεγαλη τους καψουρα που λεγεται ΠΑΝΑΙΤΩΛΙΚΟΣ!!!! Ισως αν ειχαν αυτοι την ιδιοτητα του ποδοσφαιριστη η ομαδα θα ηταν πολυ ψηλοτερα!!!\nΑνώνυμος 13 Μαρτίου 2018 - 9:56 π.μ.\nΠαιδιά καρκίνιασα με το 90% απο τα σχόλια εδώ μέσα. Εγώ θα σας πω ότι παίζει και ο αντίαλος στο γήπεδο. Έχει και αυτός ψυχή και αυτός με έντεκα παίχτες παίζει. Δηλαδή του Πανιωνίου που χάσανε πολλά παιχνίδια στην σειρά τι θα έπρεπε να λένε?Ούτε αυτοί θέλουν να βγούν Ευρώπη? Σε αυτά τα παιχνίδια πιστεύω ότι δεν είμασταν καλοί και τα χάσαμε γιατί μπάλα είναι. Υπήρχαν παιχνίδια που τα χάσαμε και έπρεπε κερδίσουμε και άλλα που κερδίσαμε και δεν έπρεπε να τα παρουμε. Αλλά μα το θεό παίζει και ο αντίπαλος αλλά για μερικούς "αγνούς Παναιτωλικάρες" που αγαπάνε την ομάδα(γελάει ο κόσμος και μόνο που το λένε) ο Παναιτωλικός είναι καλύτερος απο τις άλλες ομάδες όπως πχ ο Πανιώνιος και δεν καταδέχοντε να μας νικάει η Ξάνθη, ποιά Ξάνθη τώρα μόνο 30 χρόνια συνέχόμενα Α εθνική είναι αυτή ομάδα να νικήσει τον Μέγα Παναιωλικό μας? Προσωπικά θέλω να δω αντίδραση απο την ομάδα και το 3x3 για να ξανακάνουμε άλλες κουβέντες όταν θα πηγαίνουμε στο Καραισκάκη. Δεν με νοιάζει αν θα βγώ Ευρώπη μόνο να αντιδράσει η ομάδα και να μας ξαναβάλει στην κουβέντα. Εκεί θα κάνουμε τα ταμείο και θα μιλίσουμε για τα λάθη της ομάδας. Γκεγκ\nΑνώνυμος 13 Μαρτίου 2018 - 10:10 π.μ.\nΚάθε χρόνο τά ίδια καί τά ίδια, κάπου καί ο κόσμος άρχισε καί κουράζεται, απλά δέν υπάρχει πλάνο ότι να'ναι, τρεις λαλούν καί δυό χορεύουν, μήν έχετε αυταπάτες προφανώς τήν ομάδα τήν θέλουν να είναι μία μετριότητα, καί τού χρόνου πάλι τά ίδια θα έχουμε. Μετριότητα, μετριότητα, μετριότητα. Αν αυτό θέλουν τότε τζάμπα καίει η λάμπα.\nΜΕΓΑΛΗ ΟΜΑΔΑ ΘΑ ΓΙΝΕΙ Ο ΠΑΝΑΙΤΩΛΙΚΟΣ ΜΑΣ ΟΤΑΝ ΣΤΑΘΕΡΟΠΟΙΗΘΕΙ ΣΕ ΑΥΤΟ ΤΟ ΒΟΥΡΚΟ ΑΝΟΜΙΑΣ ΠΟΥ ΛΕΓΕΤΑΙ ΣΟΥΠΕΡ ΛΙΝΓΚ.ΓΙΑ ΕΜΑΣ ΒΕΒΑΙΑ ΤΟΥΣ ΑΓΡΙΝΙΩΤΕΣ ΚΑΙ ΓΙΑ ΟΣΟΥΣ ΘΕΛΟΥΝ ΝΑ ΤΟ ΒΛΕΠΟΥΝ ΠΟΔΟΣΦΑΙΡΟ ΣΑΝ ΛΑΙΚΟ ΑΘΛΗΜΑ ΕΙΜΑΣΤΕ ΜΕΓΑΛΗ ΟΜΑΔΑ ΣΤΗΝ ΚΑΡΔΙΑ ΜΑΣ ΟΜΩΣ ΣΤΟ ΓΗΠΕΔΟ ΘΕΛΕΙ ΠΟΛΥ ΔΟΥΛΕΙΑ ΟΜΩΣ.ΠΡΙΝ 3-4 ΒΔΟΜΑΔΕΣ ΠΑΡΑΚΑΛΟΥΣΑΜΕ ΒΑΘΕΙΑ ΜΕΣΑ ΜΑΣ ΝΑ ΚΕΡΔΙΖΟΥΝ ΟΙ ΜΑΡΙΝΑΚΗΣ ΣΑΒΒΙΔΗΣ ΑΛΑΦΟΥΖΟΣ ΚΑΙ Ο ΜΕΓΑΣ ΑΕΚΤΖΗΣ ΟΥΤΕ ΤΟ ΟΝΟΜΑ ΤΟΥ ΘΕΛΩ ΝΑ ΑΝΑΦΕΡΩ ΓΙΑ ΝΑ ΜΗΝ ΠΕΣΟΥΜΕ.ΑΓΑΠΗ ΣΤΗΝ ΟΜΑΔΑ ΜΑΣ Η ΟΠΟΙΑ ΕΙΝΑΙ Η ΠΟΙΟ ΤΙΜΙΑ ΜΕ ΠΡΟΕΔΡΟ ΠΟΥ ΠΗΓΕ ΣΕ ΟΛΟΥΣ ΚΟΝΤΡΑ ΘΥΜΑΣΤΕ ΤΟ ΚΑΛΟΚΑΙΡΙ ΟΙ 12 ΜΙΚΡΟΙ ΠΟΥ ΤΟΥΣ ΕΙΧΕ ΟΡΓΑΝΩΣΕΙ Ο ΚΩΣΤΟΥΛΑΣ ΜΟΛΙΣ ΤΟΥΣ ΠΕΤΑΞΑΝΕ ΚΟΜΑΤΤΑΚΙΑ ΚΑΙ ΠΑΙΚΤΕΣ ΔΑΝΙΚΟΥΣ ΟΛΑ ΜΕΛΙ ΓΑΛΑ ΜΕ ΤΑ ΤΡΩΚΤΙΚΑ.ΚΑΙ ΠΟΥ ΦΤΑΣΑΝΕ ΤΟ ΠΟΙΟ ΩΡΑΙΟ ΑΘΛΗΜΑ ΝΑ ΜΗΝ ΜΠΟΡΟΥΜΕ ΕΜΕΙΣ ΚΑΙ ΠΟΛΛΕΣ ΑΛΛΕΣ ΟΜΑΔΕΣ ΝΑ ΜΗΝ ΔΙΑΣΚΕΔΑΖΟΥΝ ΤΙΣ ΚΥΡΙΑΚΕΣ ΓΙΑΤΙ ΟΙ ΑΠΑΤΕΩΝΕΣ ΠΗΡΑΝ ΤΑ ΟΠΛΑ.ΑΝΤΙ ΝΑ ΤΑ ΠΑΡΟΥΝ ΟΙ ΤΙΜΙΟΙ ΚΑΙ ΝΑ ΤΟΥΣ ΕΞΑΦΑΝΙΣΟΥΝ ΔΙΑΛΥΣΑΝ ΚΑΙ ΠΟΛΙΤΙΚΟΠΟΙΗΣΑΝ ΤΟ ΠΟΔΟΣΦΑΙΡΟ.ΥΠΟΜΟΝΗ ΕΜΕΙΣ ΣΑΝ ΠΑΝΑΙΤΩΛΙΚΟΙ ΕΧΟΥΜΕ ΟΙ ΥΠΟΛΟΙΠΟΙ ΒΙΑΖΟΝΤΑΙ.ΚΑΙ ΥΠΗΡΧΑΝ ΚΑΙ ΥΠΑΡΧΟΥΝ ΑΝΘΡΩΠΟΙ ΣΤΟ ΑΓΡΙΝΙΟ ΠΟΥ ΒΡΙΖΟΥΝ ΤΟΝ ΚΩΣΤΟΥΛΑ ΠΟΥ ΠΡΟΣΦΕΡΕ ΚΑΙ ΠΡΟΣΦΕΡΕΙ ΣΤΗΝ ΑΓΑΠΗΜΡΝΗ ΜΑΣ ΤΑ ΠΑΝΤΑ ΚΑΙ ΤΙΜΙΑ .\nΑνώνυμος 13 Μαρτίου 2018 - 3:32 μ.μ.\nΕσύ μάλλον είσαι είτε ένας απο τους υπαλλήλους του Κωστούλα είτε ζείς σε άλλη χώρα ή μαλλον σε άλλο πλανήτη, αφού γράφεις άλλα αντ΄ άλλων....Καμία σχέση με τα γεγονότα που έχουν συμβεί εδώ και χρόνια και στο παρασκήνιο και στο προσκήνιο και με τα οποία σχετίζεται ο Κωστούλας.\nΑνώνυμος 14 Μαρτίου 2018 - 11:18 μ.μ.\nΕυτυχως που υπαρχεις κι εσυ σανομυαλε και μας ανοιγης τα ματια για τον ρολο που βαραει ο ΚΩΣΤΟΥΛΑΣ.Ουστ ρε τραβα στον σταυλο σου.IQραδικι\nΑνώνυμος 17 Μαρτίου 2018 - 2:18 π.μ.\nIQραδίκι, πάλι στον καθρέφτη σου κοιτάς και μονολογείς;\nΑιτωλός (Γιώργος) 14 Μαρτίου 2018 - 1:17 μ.μ.\n«Oνειρο ήταν και πάει»…\nΜάλλον ξεσκέπαστοι κοιμήθηκαν κάποιοι..\nΠιασάρικος τίτλος που θα πούλαγε εάν είσαστε εφημερίδα μιας άλλης εποχής κρεμαστή σε μανταλάκι περίπτερου, όχι όμως για το σοβαρό τούτο site που να ανταποκρίνεται στην πραγματικότητα. Για να κάνεις όνειρα:\n-Πρέπει να έχεις ομάδα που να σε πείθει κι όχι το Δεκέμβρη πέφτουμε και το Φλεβάρη βλέπουμε πεντάδα\n-Πρέπει να είμαστε οι ίδιοι ονειροπόλοι, αλλά αυτό το δικαίωμα μας το έχουν αφαιρέσει αυτοί οι ίδιοι που αρνούνται πεισματικά να περάσει η ομάδα σε ένα παραπάνω επίπεδο.\nΕχει κουράσει όλη αυτή η ιστορία και έχει κουραστεί και ο κόσμος που όχι μόνο δεν κάνει όνειρα αλλά έχει βαρεθεί στην κυριολεξία και απέχει συνειδητά γιατί δεν του δίνει τίποτε παραπάνω αυτή η ομάδα. Οι εναπομείναντες φίλαθλοι κάνουν ένα μεγάλο λάθος που διαιωνίζει την κατάσταση. Τα βάζουν με κάποιους παίχτες λές και αυτοί είναι η μοναδική αιτία του κακού που όμως αποπροσανατολίζει από την επίλυση του χρόνιου προβλήματος . Στα άσχημα αποτελέσματα κριτικάρουμε τους γηγενείς παίχτες γιατί φαίνεται είναι του χεριού μας , όπως κι αν λέγονται είτε Μύγας, είτε Γιαννιώτης, είτε Βασιλούδης γιαυτό και δεν πρόκειται να κάνουμε ούτε να δούμε ομάδα αξιόλογου βεληνεκούς, απλά θα βολοδέρνουμε λίγο πιο πάνω από αυτούς που υποβιβάζονται κάθε χρόνο. Πότε θα την κάνουμε αλήθεια την υπέρβαση , όταν θα ρθεί η σειρά μας να πέσουμε σαν τον Πανθρακικό την Καλλονή η τον Πλατανιά? Δυστυχώς δεν είναι μόνο θέμα παιχτών, αλλά πολιτικής της διοίκησης που δεν θέλει το κάτι παραπάνω, απλά να ψιλοκρατάει την ομάδα στην Α και να μας έχει μόνιμα στην τσίτα.\nΓιατί δεν μπορώ να δεχθώ ότι ο Τσιλιανίδης , ο Κότσιρας, ο Δουβίκας , ο Τριανταφυλλόπουλος η ο Κυριακόπουλος του Αστέρα είναι καλύτεροι από τους δικούς μας που βρίζουμε. Κι όμως η ομάδα τους κατάπιε και την ΑΕΚ και τον ΠΑΟΚ και τον ΠΑΟ και τον γαύρο τον ταλαιπώρησε και κάθε χρόνο φλερτάρει με την πεντάδα, παίξανε Ευρώπη και δοξάστηκαν στο Κύπελλο, εμείς τι από τα παραπάνω κατορθώσαμε τόσα χρόνια? Πείτε ένα παιχνίδι φετινό που να φύγαμε από το γήπεδο ευχαριστημένοι .\nΚαι μετά μιλήστε για όνειρα και αηδίες.\nΑνώνυμος 14 Μαρτίου 2018 - 7:30 μ.μ.\nΠρέπει να δεχθείς λοιπόν ότι ο Τριανταφυλλόπουλος και ο Πασαλίδης είναι καλύτεροι του Μιχάι και του Χαντάκια, ο Κότσιρας και ο Μπέρτος είναι καλύτεροι απο τους Μυγα και Μαρινάκη, ο Γιαννούλης και ο Κυριακόπουλος απο το Τσοκάνη και το Παρρα, ο Τσιλιανίδης και ο Καλτσάς απο τον Γιαννιώτη και τον Βασιλούδη, κτλ κτλ. To θέμα λοιπόν είναι να εξετάσουμε για ποιό λόγο είναι καλύτεροι ή γιατί δεν μπορούμε να τους έχουμε εμείς αυτούς στο ρόστερ μας και τους έχει ο Αστέρας. Τον ίδιο παραλληλισμό και σύγκριση μπορείς να κάνεις ακόμη και με Έλληνες παίκτες του ΠΑΣ Γιάννενα. Στα υπόλοιπα που γράφεις, συμφωνώ 100% μαζι σου. Τα έχουν γράψει και πολλοί άλλοι εδώ και πολλά χρόνια ότι το πρόβλημα είναι διοικητικό και αυτό ευθύνεται για τις πολλές αγωνιστικές αποτυχίες ή τις μη επιτυχίες σε σύγκριση με άλλες ομάδες του ίδιου βεληνεκούς. Και η ευθύνη πάνω σε αυτό το κομμάτι (ανήκει αποκλειστικά στο Κωστούλα) αφού κρατάει ακόμη στην ίδια θέση τον βασικό υπεύθυνο και μάλιστα αντί να τον καθαιρέσει, τον προβίβασε κιόλας στη προεδρική θέση.\nΑνώνυμος 14 Μαρτίου 2018 - 8:50 μ.μ.\nΠολύ σωστός. Εγώ να προσθέσω κάτι. Πράγματι τα εισιτήρια έχουν πέσει σημαντικά σε όλη την Ελλάδα. Όμως πλέον είναι μάλλον ευκολότερο για μια επαρχιακή ομάδα να φτιάξει ανταγωνιστικό σύνολο σε σχέση με άλλες εποχές. Κι αυτό γιατί τα ποσά των συμβολαίων έχουν πέσει σημαντικά, άρα τελικά μήπως είναι θέμα περισσότερο διαχείρισης του μπάτζετ που διαθέτει και όχι πόσο πολύ θα ξηλωθεί μια διοίκηση;\nΑνώνυμος 15 Μαρτίου 2018 - 9:44 μ.μ.\nΠως τα ξέρεις ρε παιδί μου εσύ όλα αυτά ότι δεν θέλουν να κάνουμε την υπέρβαση; Αλλά έξω απ΄το χορό.......Άντε ανεύθυνε ασχολήσου με κάτι άλλο.\nΑνώνυμος 14 Μαρτίου 2018 - 11:22 μ.μ.\nΑιτωλός (Γιώργος)14 Μαρτίου 2018 - 1:17 μ.μ.Να μια σοβαρη αποψη με την οποια συμφωνω.Μπραβο φιλε μου.G.D\nΑνώνυμος 15 Μαρτίου 2018 - 12:56 π.μ.\nΚαλά ρε σεις ... τις δηλώσεις Δέλλα μετά το παιχνίδι με τον Απόλλωνα, κανένας δε μπήκε στο κόπο να τις διαβάσει;Το είπε ξεκάθαρα ο άνθρωπος.Ούτε υπήρξε, ούτε υπάρχει στόχος Ευρώπη.Αξιολόγηση υλικού, χρόνο σε νεα παιδιά και του χρόνου πάλι.Η γνωστή κασέτα του Μαρτίου Ποιο όνειρο ρε admin; Τι είναι αυτά που γράφετε εδώ μέσα.Όταν λέω ότι άσχετοι και για να σπάσουν πλάκα γράφουν ...\nΑνώνυμος 17 Μαρτίου 2018 - 1:41 μ.μ.\nΦιλοι, διαβαζω εδω για αποτυχια της διοικησης για την μη εξοδο της ομαδας στην Ευρωπη, για την αποτυχια του Μπελεβωνη στις μεταγραφες και στην διαχειρηση του μπατζετ κλπ.Οσοι γραφουν αυτα εχω την αισθηση οτι δεν εχουν δουλεψη στον ιδιωτικο τομεα ή δεν εχουν δουλεψει καθολου ή ειναι δημοσιοι υπαλληλοι.\nΚυριοι, ο στοχος βγαινει δημοσια στην πρωτη επισημη συνεντευξη της χρονιας απο τα λεγομενα του μεγαλομετοχου ή του προεδρου.Εγω ολα τα χρονια στην Α' Εθνικη ακουω παντοτε απο τον κο Κωστουλα οτι ο στοχος ειναι η ανετη παραμονη και ανοιχτος στοχος η εξοδος στην Ευρωπη.Αυτο και μονο βαση στοχων ο Μπελεβωνης ειναι πετυχημενος.\nΤωρα ειναι αλλο θεμα αν εγω και σεις θελουμε κατι παραπανω.Το παραπανω θελει και περισσοτερα χρηματα και..........G.D.\nΑνώνυμος 20 Μαρτίου 2018 - 12:07 π.μ.\nG.D, πολύ σωστά τα λες… Έτσι είναι τα πράγματα….Το Everyday Stronger εκεί αναφέρεται, δηλαδή στο ότι πετυχαίναμε το πολύ δύσκολο στόχο της παραμονής κάθε χρόνο…. Ο Κωστούλας και ο Μπελεβώνης κάθε χρόνο έκαναν μεγάλο αγώνα για να αποφύγουν να βρεθεί ο Παναιτωλικός στις 2 τελευταίες θέσεις της βαθμολογίας, ανταγωνιζόμενος πάρα πολλές ομάδες του ίδιου βεληνεκούς, όπως ο Λεβαδειακός, η Κέρκυρα, ο Πλατανιάς, Βέροια, Καλλονή και Πανθρακικός παλιότερα, Λαμία και Απόλλων φέτος, κτλ….Για να καταφέρεις το κάτι παραπάνω (π.χ να μπεις στη πεντάδα και να παίξεις Ευρώπη ή να φτάσεις σε ένα τελικό Κυπέλλου Ελλάδος) θέλει περισσότερα χρήματα που τα διαθέτουν άλλες μεγαλύτερες ή πλουσιότερες ομάδες, όπως ο Ατρόμητος, ο Αστέρας, ο Πανιώνιος, τα Γιάννενα, η Ξάνθη, κτλ.\nΑνώνυμος 20 Μαρτίου 2018 - 10:54 π.μ.\nΝαι αλλα εγω θελω Ευρωπη....αυτοι που ειναι διπλα στον προεδρο δεν ξερουν απο μπαλα.Να παρει συμβουλατορες απο τον ΠΑΟΚ και τον ΟΣΦΠ που το κατεχουν.\nΑνώνυμος 21 Μαρτίου 2018 - 2:50 μ.μ.\nΡε 12:07 δεν θελω να γινω παραρτημα για να βγω Ευρωπη....ειμαι ΠΑΝΑΙΤΩΛΙΚΟΣ οχι για τις νικες και τις Ευρωπες δεν εμαθα ποτε ετσι και ουτε μου κακοφαινεται αν θα παιξω δυο ματς Ευρωπη. Ανεξαρτητος θελω να ειμαι και να μην γλειφω κανεναν και να παιζω μπαλα καθε Κυριακη για τον κοσμο μου και να περναω καλα.\nΤο θέμα είναι 2:50 πώς, αντιθέτως με όσα λες, o περισσότερος κόσμος ο οποίος δεν πάει και στο γήπεδο πλέον, ξέρει πώς ούτε ανεξάρτητος είσαι και έχεις γλείψει τους πάντες και μπάλα δεν βλέπεις και Ευρώπη δεν βγαίνεις.\nΚι τώρα πιδιά χουρίς προυτάθλημα τι θα γένουμι χουρίς του blog;;;;\nΑνώνυμος 20 Μαρτίου 2018 - 10:25 μ.μ.\nΑνώνυμος20 Μαρτίου 2018 - 12:07 π.μ.Επειδη εισαι ο γνωστος αντιρισιας με τα χιλιαδες δημοσιευματα εναντιον αυτης της διοικησης χωρις βεβαια το φτωχο σου μυαλουδακι να φτανει να σκεφθει οτι αυτοι οι ανικανοι που ειναι στην διοιηκηση εδω και 14 χρονια που πηραν την ομαδα απο την δ' - γ' εθνικη την εφθασαν στην α' εθνικη και εσυ ακομα ο ανικανος να σκεφθεις ολα αυτα τους κατηγορης και απο πανω γιατι ακομη δεν πηραν το πρωταθλημα.Αντε αγορι μου συνεχισε να ζης μεσα στην προσωπικη σου ανηπαρξια.G.D.\nΑνώνυμος 25 Μαρτίου 2018 - 12:45 π.μ.\nΠρώτον, από τη Γ΄ Εθνική σε πήραν και όχι από τη Δ΄....Μάλλον μπερδεύεσαι με τον Αστέρα Τρίπολης, το Πανθρακικό, το Πλατανιά, τη Καλλονή, τον Απόλλων Σμύρνης, κτλ, που έχουν ανέβει από τη Δ΄ στην Α΄. Δεύτερον, και βέβαια τους κατηγορώ ως ανίκανους, γιατί παρότι ο ιδιοκτήτης έχει μεγάλη οικονομική επιφάνεια, έχει χαλάσει τόσα χρήματα, έχει τέτοιες εγκαταστάσεις, τέτοια έδρα και κόσμο, κατάφερε να μην κάνει έστω μια σημαντική αγωνιστική επιτυχία (τελικό κυπέλλου, έξοδο στην Ευρώπη) σε σύγκριση με άλλες ομάδες που δεν είχαν αυτά τα πλεονεκτήματα. Βέβαια αν σκεφτείς πόσους προπονητές έχουν αλλάξει όλα αυτά τα χρόνια, ότι δεν έφτιαχναν ή δεν κρατούσαν ένα κορμό στην ομάδα επι σειρά ετών και άλλαζαν κάθε χρόνο τη μισή ομάδα, ότι δεν ανανέωναν ή πουλούσαν κοψοχρονιά (για ευνόητους λόγους) στα "βουβάλια" κάποιους λίγους καλούς ξένους παίκτες που έφερναν ή ότι δεν έχουν βγάλει ούτε ένα παίκτη από τις ακαδημίες (ή μάλλον έβγαλαν έναν, αλλά τον άφησαν ελεύθερο μετά και τον ξαναπήραν πίσω όταν κατάλαβαν τι λαλακία έκαναν), είναι πολύ λογικές αυτές οι αποτυχίες τους. Για να μην αναφέρω και τις άλλες αιτίες, πέραν των αποτυχιών, που επέφεραν και την απομάκρυνσης του κόσμου από το γήπεδο. Και φυσικά όταν αυτή η άσχετη απο τα ποδοσφαιρικά πράγματα διοίκηση έχει τόσο μυρωδιάδες οπαδούς και χειροκροτητές σαν εσένα, θα συνεχίσει να παραμένει άσχετη εις τους αιώνες των αιώνων αμην.


888 Άρης: Το μήνυμα της ΠΑΕ για τους οπαδούς (photos+video) | Kontasas\nΑρχική / ΑΘΛΗΤΙΚΑ / Άρης: Το μήνυμα της ΠΑΕ για τους οπαδούς (photos+video)\nΟι «κίτρινοι» της Θεσσαλονίκης έκαναν το 2Χ2 στο πρωτάθλημα της Super League, με τους οπαδούς της ομάδας να δημιουργούν μία μοναδική ατμόσφαιρα στις εξέδρες του σταδίου της πρωτεύουσας της Μακεδονίας.\nΜάλιστα, η ΠΑΕ θέλησε να τους ευχαριστήσει για την ατμόσφαιρα και την στήριξη προς τους παίκτες του Πάκο Ερέρα και με βίντεο στον επίσημο λογαριασμό του Facebook έστειλε το μήνυμά της.\n«Ομάδα και λαός μια «γροθιά»! Σας ευχαριστούμε. Συνεχίζουμε δυνατά. Είμαστε μόνο στη αρχή. Ενωμένοι δεν φοβόμαστε τίποτα. Μέχρι τα όνειρά μας να πάρουν εκδίκηση…», αναφέρεται χαρακτηριστικά.\nΠροηγούμενο 10 νησιά του κόσμου όπως δεν τα έχετε ξαναδεί!\nΕπόμενο Αυτός Είναι ο «Μαγικός» Χυμός της Shakira που τη Βοήθησε να Χάσει Γρήγορα Κιλά\nSurvivor: Οι Διάσημοι διέσυραν τους Μαχητές με 10-1 στο αγώνισμα!\nΠάτρα: Ιδιοκτήτης περιπτέρου υποχρέωνε έγκυο υπάλληλο να κάθεται σε ξύλα


Ρακιτζής: Τα πορίσματά μου δεν ήταν αρεστά σε κυβερνητικά στελέχη – Άποψη Τώρα\nΡακιτζής: Τα πορίσματά μου δεν ήταν αρεστά σε κυβερνητικά στελέχη\nΑιχμές για παρέμβαση στο έργο του από σημερινά κυβερνητικά στελέχη επειδή δεν τους άρεσαν τα πορίσματά του άφησε ο πρώην Γενικός Επιθεωρητής Δημόσιας Διοίκησης, Λέανδρος Ρακιντζής.\n«Είχα ορισμένες κόντρες. Ορισμένα πορίσματά μου που δεν άρεσαν. Σαφώς λοιπόν είχε δημιουργηθεί ένα κλίμα εναντίον μου, με την έννοια ότι είχα αποκοπεί. Δεν είχα καμία επαφή», ανέφερε\nΟ κ. Ρακιντζής, μιλώντας στο mega, απάντησε πως τα πορίσματα στα οποία αναφέρεται δεν άρεσαν σε ορισμένους τωρινούς κυβερνητικούς παράγοντες.\n«Ενδεχομένως να προέκυπταν ευθύνες για κυβερνητικά στελέχη», αποκάλυψε ο κ .Ρακιντζής.\n«Το κλίμα είχε βαρύνει εξ αυτών των εκθέσεων. Η επαφή που είχα με άλλες κυβερνήσεις, επειδή έκανα εκθέσεις και εις βάρος τους ήταν συνεργασίας. Τώρα πλέον αυτό σιγά- σιγά έγινε μια αποκοπή», σημείωσε.\nPREVIOUS Previous post: Ο Μούζαλας παραδέχεται ότι χιλιάδες πρόσφυγες και μετανάστες θα εγκλωβιστούν στην Ελλάδα\nNEXT Next post: Δικαιώθηκε μετά δέκα χρόνια η δημοσιογράφος Αγ. Χατζηδημητρίου που έμεινε παράλυτη


Παγκόσμια διάκριση για τη ΒΕΡΓΙΝΑ WEISS της Ζυθοποιίας Μακεδονίας-Θράκης στην Κομοτηνή - IN KOMOTINI\nMAGAZINO ΕΠΙΧΕΙΡΗΜΑΤΙΚΟΤΗΤΑ ΟΙ ΕΙΔΗΣΕΙΣ ΣΗΜΕΡΑ Παγκόσμια διάκριση για τη ΒΕΡΓΙΝΑ WEISS της Ζυθοποιίας Μακεδονίας-Θράκης στην Κομοτηνή 14/11/201414/11/2014\nΔύο ελληνικές μπύρες βρίσκονται φέτος ανάμεσα στις καλύτερες του κόσμου, μετά τη διάκρισή τους στον διεθνή διαγωνισμό European Beer Star που διεξήχθη στη Νυρεμβέργη Γερμανίας.\nΣυνολικά, 1.613 μπύρες από 42 χώρες διαγωνίστηκαν, και κρίθηκαν από 105 κριτές (ζυθοποιούς, σομελιέ μπύρας και δημοσιογράφους) με τυφλές δοκιμές.\nΓια πρώτη φορά δύο ελληνικές μπύρες διακρίθηκαν με αργυρό και χάλκινο μετάλλιο.\nΗ μπύρα Nissos από τη Μικροζυθοποιία Κυκλάδων της Τήνου κέρδισε το αργυρό μετάλλιο στην κατηγορία Bohemian – Style Pilsner, και η μπύρα Vergina Weiss της Ζυθοποιίας Μακεδονίας-Θράκης από την Κομοτηνή, κέρδισε το χάλκινο μετάλλιο στην κατηγορία South German Style – Hefeweizen Hell.\nΗ φετινή διοργάνωση, που είναι μια από τις πιο σημαντικές του χώρου, σημείωσε ρεκόρ συμμετοχών και για πρώτη φορά πήραν μετάλλια 24 διαφορετικές χώρες. Ξεχώρισαν η Γερμανία και οι ΗΠΑ, όμως δύο χρυσά μετάλλια κέρδισαν μόνο δύο ζυθοποιίες, από το Ισραήλ και την Αυστραλία. Στην Ευρώπη, η πιο επιτυχημένη ζυθοποιία βρίσκεται στο Άγινγκ, κοντά στο Μόναχο.\n← Παλεύει μόνος του ο Κώστας Μπανιώτης…\nΠαραιτήθηκε ο βουλευτής της ΝΔ Ανδρέας Ψυχάρης →\nΔεν επιτρέπεται σχολιασμός στο Συνάντηση Ιλχάν Αχμέτ με τον νέο Αμερικανό Πρέσβη στην Αθήνα, Geoffrey Pyatt